Els fets s'expliquen en flash-back, com a catarsi del desencís vital del narrador protagonista, a proposta del seu psiquiatre. Holden Caulfield, un noi de 17, relata el vagareig per Nova York, la seva ciutat, on torna d'amagat després d'haver estat expulsat de l'internat de Pencey. És un noi inadaptat, que ha mantingut una relació incòmoda amb els companys d'habitació. Estima amb devoció la seva germana Phoebe, i Allie, el germà mort de leucèmia, a qui s'adreça amb monòlegs plens de tendresa. Tal com Salinger va aconseguir fer en vida, el protagonista projecta fugir de la societat. Però, en veure que la seva germana vol acompanyar-lo en aquest periple d'aïllament, Holden li promet que no se n'anirà. Com una metàfora de la infantesa feliç i com a al·legoria que la vida continua en cicles inevitables, la darrera impressió que explica Holden és la imatge de la nena donant voltes dalt d'una atracció de cavallets de fira, entre una melanconiosa pluja.\nBoscos del Castell d'Escornalbou. 16:15 h Al fons Santa Bàrbara. Foto: © Paüls, 2010\nLlegeixo en una notícia de les 20:40h, al 3cat24, que a Barcelona "el consistori recorda als ciutadans que hi ha 94 contenidors de sal a la seva disposició per si calgués escampar-ne pel carrer." No en volíem saber d'altra! Si els ciutadans rellisquen a les voreres o el seu carrer és intransitable, que es posin les botes, que surtin de casa ben tapats, que lluitin contra el vent, que s'arribin a —vés a saber on— a buscar uns quants quilos de sal i que l'escampin.\nPer sort, la Generalitat de Catalunya acaba d'activar el pla PROCICAT, pel risc de forts vents. Al Priorat hi ha quinze pobles que no tenen llum des de fa 24 hores. Al Baix Camp, aquesta nit, els cops de vent poden arribar a 90 Km/h. Han passat les màquines llevaneus per la carretera, però tot i així es recomana evitar d'utilitzar el vehicle privat pel risc de trobar-se amb plaques de gel. Esperem que no hàgim d'anar d'un poble a l'altre a buscar sal per escampar-la. Esperem que el pla PROCICAT no sigui paper mullat (de neu).


Arquebisbat de Tarragona Arquebisbat de Tarragona\nDIUMENGE DE PASQUA (C)\nLectura dels Fets dels Apòstols (Ac 10,34a.37-43)\nEn aquells dies, Pere prengué la paraula i digué: «Ja sabeu què ha passat darrerament per tot el país dels jueus, començant per la Galilea, després que Joan havia predicat a la gent que es fessin batejar. Parlo de Jesús de Natzaret. Ja sabeu com Déu el consagrà ungint-lo amb l’Esperit Sant i amb poder, com passà pertot arreu fent el bé i donant la salut a tots els qui estaven sota la dominació del diable, perquè Déu era amb ell. Nosaltres som testimonis de tot el que va fer en el país dels jueus i a Jerusalem. Després el mataren penjant-lo en un patíbul. Ara bé: Déu el ressuscità el tercer dia, i concedí que s’aparegués, no a tot el poble, sinó a uns testimonis que, des d’abans, Déu havia escollit, és a dir, a nosaltres, que hem menjat i hem begut amb ell després que ell hagué ressuscitat d’entre els morts. Ell ens ordenà que prediquéssim al poble assegurant que ell és el qui Déu ha destinat a ser jutge de vius i de morts. Tots els profetes donen testimoni a favor seu anunciant que tothom qui creu en ell rep el perdó dels pecats gràcies al seu nom.»\nSalm responsorial [117,1-2.6ab-17.22-23 (R.: 24)]\nEnaltiu el Senyor: Que n’és de bo,\nQue respongui la casa d’Israel:\nR.Avui és el dia en què ha obrat el Senyor,\nalegrem-nos i celebrem-lo.\nLa pedra que rebutjaven els constructors ara corona l’edifici.\nÉs el Senyor qui ho ha fet, i els nostres ulls se’n meravellen. R.\nLectura de la carta de sant Pau als cristians de Colosses (Col 3,1-4)\nO també pot fer-se:\nLectura de la primera carta de sant Pau als cristians de Corint (1Co 5,6b-8)\nGermans, ¿no sabeu que una engruna de llevat fa pujar tota la pasta? Netegeu-vos bé del llevat que éreu abans perquè sigueu una pasta nova. Vosaltres heu de ser com pans sense fermentar, ara que Crist, el nostre anyell pasqual, ha estat immolat. Per això, celebrem Pasqua cada dia, no amb el llevat que érem abans, el llevat de la dolenteria i de la malícia, sinó amb pans sense fermentar, vivint amb sinceritat i veritat.\nLectura de l'evangeli segons sant Joan (Jn 20,1-9)\nEl diumenge Maria Magdalena se n’anà al sepulcre de matí, quan encara era fosc, i veié que la pedra havia estat treta de l’entrada del sepulcre. Ella se’n va corrents a trobar Simó Pere i l’altre deixeble, aquell que Jesús estimava tant, i els diu: «S’han endut el Senyor fora del sepulcre i no sabem on l’han posat.» Llavors Pere, amb l’altre deixeble, sortí cap al sepulcre. Corrien tots dos junts, però l’altre deixeble s’avançà i arribà primer al sepulcre, s’ajupí per mirar dintre i veié aplanat el llençol d’amortallar, però no hi entrà. Darrere d’ell arribà Simó Pere, entrà al sepulcre i veié aplanat el llençol d’amortallar, però el mocador que li havien posat al cap no estava aplanat com el llençol, sinó lligat encara al mateix lloc. Llavors entrà també l’altre deixeble que havia arribat primer al sepulcre, ho veié i cregué. Fins aquell moment encara no havien entès que, segons les Escriptures, Jesús havia de ressuscitar d’entre els morts.\nLectura de l’evangeli segons sant Marc (Mc 16,1-8)\nAcabat el repòs del dissabte, Maria Magdalena, Maria, la mare de Jaume, i Salomé compraren espècies aromàtiques per anar a ungir el cos de Jesús. El diumenge, molt de matí, arribaren al sepulcre a la sortida del sol. Entre elles preguntaven: «¿Qui ens farà rodolar la pedra que tanca l’entrada del sepulcre?» Llavors alçaren els ulls i s’adonaren que la pedra ja havia estat apartada. Era una pedra realment molt grossa. Entraren al sepulcre, veieren, assegut a la dreta, un jove vestit de blanc, i s’esglaiaren. Ell els diu: «No tingueu por. Busqueu Jesús de Natzaret, el crucificat. Ha ressuscitat, no hi és, aquí. Mireu el lloc on l’havien posat. I ara aneu a dir als deixebles i a Pere que anirà davant vostre a Galilea; allà el veureu, tal com ell us ho havia dit.» Elles sortiren del sepulcre i fugiren. Tremolaven d’esglai i, de por que tenien, no s’atreviren a dir res a ningú.\nPer a la missa vespertina també pot fer-se:\nLectura de l’evangeli segons sant Lluc (Lc 24,13-35)\nAquell mateix diumenge, dos dels deixebles de Jesús se n’anaven a un poble anomenat Emmaús, a onze quilòmetres de Jerusalem, i conversaven entre ells comentant aquests incidents.\nMentre conversaven i discutien, Jesús mateix els aconseguí i es posà a caminar amb ells, però Déu impedia que els seus ulls el reconeguessin. Ell els preguntà: «De què discutiu entre vosaltres tot caminant?» Ells s’aturaren amb un posat trist, i un dels dos, que es deia Cleofàs, li respongué: «De tots els forasters que hi havia aquests dies a Jerusalem, ets l’únic que no saps el que hi ha passat?» Els preguntà: «Què?» Li contestaren: «El cas de Jesús de Natzaret. S’havia revelat com un profeta poderós en obres i en paraules davant Déu i el poble. Els grans sacerdots i les autoritats del nostre poble l’entregaren perquè fos condemnat a mort i crucificat. Nosaltres esperàvem que ell seria el qui hauria alliberat Israel. Ara, de tot això ja fa tres dies. És cert que unes dones del nostre grup ens han esverat: han anat de bon matí al sepulcre, no hi han trobat el cos i han vingut a dir-nos que fins i tot se’ls han aparegut uns àngels i els han assegurat que ell és viu. Alguns dels qui eren amb nosaltres han anat al sepulcre i ho han trobat tot exactament com les dones havien dit, però a ell, no l’han vist pas.»\nEll els digué: «Sí que us costa d’entendre! Quins cors tan indecisos a creure tot allò que havien anunciat els profetes! ¿No havia de patir tot això el Messies abans d’entrar a la seva glòria?» Llavors, començant pels llibres de Moisès i seguint pels de tots els profetes, els exposava tots els llocs de les Escriptures que es referien a ell.\nMentrestant s’acostaven al poblet on es dirigien i ell va fer com si seguís més enllà. Però ells el forçaren pregant-lo: «Queda’t amb nosaltres, que ja es fa tard i el dia ha començat a declinar.» Jesús entrà per quedar-se amb ells. Quan s’hagué posat amb ells a taula, prengué el pa, digué la benedicció, el partí i els en donava. En aquell moment se’ls obriren els ulls i el reconegueren, però ell desaparegué. I es deien l’un a l’altre: «¿No és veritat que els nostres cors s’abrusaven dins nostre mentre ens parlava pel camí i ens obria el sentit de les Escriptures?» Llavors mateix s’alçaren de taula i se’n tornaren a Jerusalem. Allà trobaren reunits els onze i tots els qui anaven amb ells, que deien: «Realment el Senyor ha ressuscitat i s’ha aparegut a Simó.» Ells l’havien reconegut quan partia el pa.


No science, no democracy - Sobiranies.cat\nArticles / No science, no democracy\nQui més qui menys recorda les imatges de l’Inauguration Day de la presidència de Donald Trump. Molts mitjans, d’aquí i d’allà, van reproduir les fotografies de Washington comparant-les amb les de l’inici de mandat de Barak Obama vuit anys abans.\nPotser haurien passat desapercebudes si la Casa Blanca no hagués fet un comunicat oficial dient que la inauguració de l’era Trump havia tingut la major assistència de la història dels Estats Units. Aquella afirmació, però, contrastava amb les imatges reproduïdes als webs de tot el país. Molts mitjans van posar en dubte la versió oficial del gabinet Trump, per no dir que directament van acusar-los de mentir sobre un fet objectiu.\nPerò el moment més interessant, pel que ens ocupa, és quan la secretària de premsa de la Casa Blanca va afirmar en una entrevista a la CNN que no mentien ja que “hi ha fets, i fets alternatius”. És això possible? Ja sabem que tothom té la seva opinió, però existeix també el dret a que cadascú tingui els seus fets? Les seves dades?\nLa resposta no sempre ha sigut unànime, i és un debat que científics i filòsofs han tingut des de fa vint-i-cinc segles.\nDe l’agora al twitter\nEls presocràtics no tenien gaire clar si existia una sola realitat universal, comú a tots els éssers humans o, si tal com afirmaven algunes corrents de pensament, tot era relatiu. Ni tan sols Plató o Aristòtil van saber donar una resposta satisfactòria a aquest dubte que va ocupar els pensadors grecs durant diversos segles. Només la religió va semblar tenir-ho clar: la realitat única i universal és la que afirmi Déu-Nostre-Senyor, o en cas d’estar ocupat, la que transmetin els seus portaveus terrestres.\nLa politització i militarització de la ciència i la tecnologia durant les dues guerres mundials van provocar una creixent decepció cap al mateix projecte de la modernitat\nAquest model d’acceptar que en cas d’empat entre diferents visions de la realitat, qui tenia la darrera paraula era Déu va funcionar, més o menys, durant més de mil anys. Potser no era gaire precís en les seves prediccions, però tenia l’avantatge de disposar d’un àrbitre que no podia ser contradit.\nLa revolució copernicana i, sobretot, el mètode científic impulsat per Galileu, entre d’altres, i la posterior matematització de les diferents branques científiques a partir de Newton i Laplace, obren una nova etapa. La terra promesa d’aquesta generació de científics és un futur on la realitat serà el resultat, inequívoc, d’una equació i els dubtes sobre el passat i el futur quedaran esvaïts gràcies a un mètode infal·lible.\nAquesta visó determinista del Cosmos va imposar-se, de forma més o menys majoritària, fins al segle XX on, precisament diversos descobriments científics van tornar a capgirar-ho tot. La irrupció de la física quàntica (que acceptava les probabilitats com a coneixement científic); la relativitat einsteniana (que proposava un model on temps i espai depenien de l’observador); i el principi d’incertesa (que demostrava que l’observador alterava el fet observat) van reobrir la caixa dels dubtes.\nA més, la politització i militarització de la ciència i la tecnologia durant les dues guerres mundials van provocar una creixent decepció cap al mateix projecte de la modernitat, que havia iniciat prometent l’alliberament dels humans gràcies a un mètode que ara s’estava usant per sotmetre’ls.\nPosar en dubte les dades és molt més senzill, i infinitament més barat, que realitzar nous estudis mirant de contradir el consens científic\nEl postmodernisme i altres corrents, molts d’ells sorgits d’entorns marxistes, van posar en un dubte que existís una sola realitat objectivable. De fet, molts d’ells no feien una esmena a la totalitat al projecte de la il·lustració, només n’assenyalaven unes mancances, prou evidents a aquelles alçades de la història.\nEn tot cas, aquest relativisme científic, impulsat entre d’altres per Fayerabend, autor de l’anarquisme científic, es va anar obrint camí fins, que ja als anys ‘80, diversos lobbis conservadors nord-americans van veure que els oferia una gran oportunitat. Per quin motiu els creacionistes havien de competir amb el darwinisme en el terreny dels fets i les evidències empíriques? Per què gastar milions de dòlars buscant proves contra el canvi climàtic si en tenien prou en negar-lo dient que era una conspiració?\nEfectivament, posar en dubte les dades és molt més senzill, i infinitament més barat, que realitzar nous estudis mirant de contradir el consens científic. Estudis que per altra banda, si es fan amb rigor, poden acabar donant uns resultats que no desitges. Les opinions, en canvi, sempre van pel camí que vols.\nPer acabar d’embolicar la troca, el segle XXI va arribar amb Twitter i un grapat de xarxes socials que revolucionarien el món de la comunicació.\nSpin-doctors al volant\nAquesta estratègia iniciada per grups d’opinió, lobbis i altres entitats (de tot els colors), no va trigar gaire a contagiar la comunicació política. Per quin motiu els candidats havien de limitar-se a explicar programes basats en les dades i els fets, si ara tenien la opció de repetir eslògans fonamentats en les opinions, els desitjos o els prejudicis dels seus electors?\nA més, la quantitat d’informació que hi ha a la xarxa és tan immensa que és relativament fàcil trobar elements que abonin les seves tesis. Lentament, i sense adonar-nos-en, tots els usuaris de xarxes socials vam anar construint unes cambres de ressonància (l’investigador italià Walter Quattrociocchi ho va batejar com a Echo-Chambers), on el nostre entorn virtual té unes preferències polítiques molt semblants a les nostres i els algoritmes sempre estan a punt d’oferir-nos continguts que coincideixen amb les nostres idees prèvies. Les xarxes no fan canviar d’opinió a la gent, almenys no ho fan de forma apreciable des del punt de vista estadístic, però, en canvi, tenen un paper determinant a l’hora de reforçar els nostres prejudicis i “tancar-nos” en uns cercles comunicatius homogenis. Vaja, tota una bicoca pels equips de propaganda electoral.\nParafrasejant Isaac Asimov “algunes persones creuen que la democràcia consisteix en que les seves opinions tenen el mateix valor que els meus fets”\nTot estava a punt pel que en algun moment he anomenat “tuiterització” de la política. Amb uns gabinets de comunicació més pendents dels trendig topics que del contrast de dades i fets empírics, l’objectiu ja no és convèncer, ara l’objectiu és el “zasca” a les xarxes, al tall de televisió o en seu parlamentària.\nO ciència, o extinció\nEl debat, que ja tenien a l’àgora grega, torna a estar de moda. Hi ha una sola realitat universal i objectivable, o cadascú té dret a tenir els seus fets? O traslladat al terreny dels exemples reals: la vacuna contra la verola va servir per eradicar aquesta malaltia, que només al segle XX havia causat 300 milions de morts? O la verola va desaparèixer per si sola, o fins tot mai va existir, com afirmen algunes webs?\nAquest no és un debat menor. Podem deixar en el terreny de la filosofia i la física quàntica la discussió sobre si la realitat és més o menys complexa i si mai arribarem a tenir-se una visió global. Però ¿podem posar en el mateix nivell de rigor i plausabilitat els fets a favor de l’eficàcia de les vacunes i les opinions dels seus detractors?\nParafrasejant Isaac Asimov “algunes persones creuen que la democràcia consisteix en que les seves opinions tenen el mateix valor que els meus fets”. I això val per les vacunes, per l’evolució de les espècies, per la forma del planeta, per la tecnologia 5G, pel projecte Apol·lo a la Lluna, i, sobretot val pel canvi climàtic.\nLa ciència no és un conjunt de respostes. Ni té totes les respostes, ni les respostes que té actualment són infal·libles. La ciència és una forma de fer-se les preguntes, és un mètode. Un mètode que no és només una eina al servei dels científics, sinó que és aplicable fora dels laboratoris i dels centres de recerca.\nAquesta forma d’entendre la ciència es basa en quatre eixos bàsics:\nUniversalitat: és a dir creure que hi ha fenòmens que són universals i comuns a tot el planeta (i potser a tot l’Univers). En altres paraules, la suma dels angles d’un triangle en geometria euclidiana és de 180º independentment del país on vivim. No existeixen unes matemàtiques diferents aquí i a Austràlia.\nObjectivitat: creure que hi ha una realitat objectiva. Evidentment les dades poden ser revisades amb el pas del temps o amb l’aparició de noves eines o tècniques, i fins i tot poden ser qüestionades, però s’accepta la hipòtesi que hi ha una sola realitat externa a cadascun de nosaltres. La forma del nostre planeta és un fet objectiu, i revisable si apareixen noves dades, però no és una opinió.\nCausalitat: la investigació científica s’ocupa d’estudiar les relacions entre causes i efectes. Que dos elements tinguin una correlació no vol dir que un sigui causat per l’altre. Correlació no és sinònim de causalitat. Que els casos diagnosticats per autisme hagin augmentat al llarg del segle XX no vol dir que siguin causats per un element concret, com les vacunes. Si algú vol establir una relació de causa-efecte ha d’aportar proves empíriques inequívoques, no només corbes estadístiques.\nEscepticisme: la ciència es basa en el dubte, però en un dubte metòdic. Ser escèptic no significa rebutjar els resultats d’un estudi sense aportar cap prova ni cap motiu per no considerar correctes aquelles dades, significa ser crític i analitzar la validesa de les fonts. Saltar des d’un vuitè pis per no creure en la Llei de la Gravitació Universal de Newton, no demostra escepticisme, demostra estupidesa, i que el paviment sol ser més dur que els nostres ossos.\nAquests quatre principis, però, són fàcilment aplicables a molts altres àmbits més enllà del terreny d’investigació científica.\nBiden vs Trump a Catalunya\nTornant als Estats Units, tal i com començava aquest article, les darreres eleccions nord-americanes podien analitzar-se de forma clàssica, comparant programes, o fer-ho des d’una òptica epistemològica, tal com van fer revistes com Nature o Scientific American que, per primer cop a la seva història, es van posicionar a favor d’un candidat.\nSegurament les diferències entre les dues candidatures en matèria econòmica, política internacional, pressupost militar o control d’armes, per posar alguns exemples, no devien ser gaire grans. Però en un altre eix podem analitzar, quin concepte de realitat tenien els principals aspirants. Mentre que pel tàndem Biden-Harris existeix una realitat objectiva, o com a mínim intersubjectiva, per a Trump cadascú té dret a inventar-se la seva pròpia realitat. Això val per un tema tan intranscendent com la foto del dia de les inauguracions presidencials, però també pel nombre de contagis de la Covid19, per l‘efectivitat de les vacunes o, sobretot, per a les dades de l’escalfament del planeta.\nTots els gabinets de comunicació política saben que per guanyar unes eleccions han de deixar les dades de banda i jugar-s’ho tot a la carta de les sensacions\nNo es tracta però de buscar elements trumpistes a l’ull aliè. El que seria realment útil és buscar-los al mirall. Detectar i corregir aquells tics que ja teníem i que les xarxes socials han accentuat. Analitzar, honestament, aquells moments en els que donem validesa a unes dades pel sol fet que coincideixen amb els nostres posicionaments previs, i no pel rigor de la font. Sortir de les cambres d’eco que hem construït inconscientment a les xarxes socials i que només ens ajuden a construir un mur cada cop més alt respecte altres opinions.\nA Catalunya sempre s’ha dit que hi ha dos eixos electorals: el nacional i el dreta-esquerra. Crec, però, que des de fa almenys una dècada ha anat sorgint un tercer eix que és molt transversal. Podem trobar persones contràries a les vacunes, amb creences conspiranòiques o que senzillament creuen que és democràtic posar al mateix nivell opinions i fets, a totes les formacions polítiques. Alguns partits han acollit amb certa complaença aquests perfils electorals sense adonar-se del perill que suposa. Altres fins i tot els hi ha donat cobertura i han incorporat elements pseudo-científics als seus programes.\nEn tot cas, i aquest és el quid de la qüestió, tots els gabinets de comunicació política saben que per guanyar unes eleccions han de deixar les dades de banda i jugar-s’ho tot a la carta de les sensacions. I quan ho fan, estan debilitant la democràcia. Quin sentit té discutir sobre les diferents maneres hi ha d’abordar un problema, si ni tan sols consensuem que aquell problema realment existeix? Com podem escollir les persones més preparades per resoldre una situació si les formacions ni tan sols es posen d’acord sobre la mateixa naturalesa d’aquell fet? La democràcia consisteix en escollir entre diferents estratègies, no en decidir quina realitat volem. Cap percentatge, per alt que sigui, pot decidir els resultats d’un experiment científic.\nL’auge del feixisme a tota Europa està directament relacionat amb aquesta tendència. Qanon allà, i Vox aquí, han sabut, millor que ningú, recollir els fruits d’un camp adobat, amb més o menys grau de responsabilitat, per totes les formacions polítiques, totes.\nLa pandèmia ha sigut un examen parcial. L’emergència climàtica, però, és una assignatura que ens juguem a convocatòria única. No hi haurà segones oportunitats ni repesques de setembre. Ara ens cal decidir si encarem el repte més gran de la nostra generació des dels fets o des de les sensacions.


BLOG DE L'ORIOL MASACHS: CIMAS AL PEDRAFORCA\nCIMAS AL PEDRAFORCA\nSortim divendres direcció al Pedraforca. Allà ens trobarem amb els nostres companys Juan Diego i Bernardo del grup CIMAS de Saragossa. Objectiu, fer el Pedraforca. A més, ens acompanyaran el Jordi i la Gemma però se'ns afegiran a l'endemà (surten el mateix dissabte a les 4h del matí... Això són ganes, la resta, ximpleries!)\nAl refugi d'Estassen ens donen un sopar per parar un regiment, sort que estem sols i podrem dormir tranquils fent la digestió del magnífic sopar. El despertador sona a les 6.15 del matí, mitjora i l'esmorzar el tenim a taula. Esmorzem tranquils tot esperant la Gemma i el Jordi. Sortim direcció al Pedra a les 7.45.\nUn sopar com Déu mana!\nEls primers raigs de sol ens avisen de que l'excursió està a punt de començar\nMotxilles a l'esquena i de camí cap al Pedra\nEl camí se'ns fa un pel llarg, no sabem molt bé per on va... En fi, que acabem fent una volta més gran del normal per arribar al coll del Verdet. Comencem a grimpar per la roca i, provant per un costat i per l'altre, ens trobem algunes dificultats que ens fan anar més lent del que esperàvem. Sort que portàvem joc de friends i corda!\nPrimeres parades, sempre benvingudes!\nInici de la canal on trobem alguns problemes per progressar\nImpresionant la neu a les alçades de maig en què estem, fixeu-vos sinó en el detall de la neu al pi...\nPujar i baixar salvant metres de desnivell.\nCada cop més a prop del cim.\nCIMAS i companyia a dalt del cim\nDe baixada entre les formacions rocoses singulars\nEn el coll i cap avall!\nArribem al cim cap a les 2h, després del J.Antoni i J.Diego, un pèl cansats per la durada de l'ascenció. Tot i els inconvenients tothom se sent satisfet, mengem i emprenem la baixada per la tartera. Arribem al refugi amb pas tranquil i prenem un refresc, prova superada! La parella de Saragossa marxa cap a casa sorpresos pel que s'han trobat, una muntanya d'uns 2.5oom que els ha posat a prova de debó!\nPer acabar, aquí teniu un dels elements vitals de l'alta muntanya. Físicament perfectes per volar.\nPublicat per Oriol a 19:56\nEtiquetes de comentaris: Alpinisme, Fotografia\nQuan les coses es compliquen i els riscos augmenten es quan coneixem de veritat la valua de les persones. A l'últim tram de la canal que ens enfilava a la cresta, la neu recent convertia les roques en paranys i el risc d'una relliscada, de greus conseqüències, era més que possible. Vas asumir el control de la situació i vas garantir la seguretat dels teus companys.\nVas fer amb mi la teva primera sortida d'alta muntanya i des de llavors hem compartir moltes d'altres i t'he vist progressar com alpinista.\nEstic orgullós de ser el teu amic, company de cordada i col.lega.\nAhir ho parlàvem amb el Jordi i la Gemma, el Carlit va ser la primera sortida? Com va ser que ens vem animar a fer muntanya? Ja ho deia el Jordi, és que sóm ànimes bessones! És igual, el fet és que res del que faig i visc no existiria sinó fos per la teva insistència i amor per la muntanya. Sóc aprenent i sempre ho seré per més cursets que faci. Tenir al costat algú que sent i viu la muntanya és el més gran dels cursets que es poden fer. Gràcies J.Antoni per compartir amb mi el que més t'agrada! Salut!\nPD: avui m'he aixecat amb el cos baldat, ai que em faig gran... ;)\nESCALADA EN BLOC A SAVASSONA (PARC NATURAL SAVASSONA-GUILLERIES)\nDissabte d'escalada en bloc, segon intent. El primer va ser un pel desafortunat: dia de pluja, roca mullada, acabant amb un par...\n34 A LA MOLA\nESCALANT AL GRUIERE DE FONT SOLEIA\nDILLUNS FESTA, EL CUL PER LA FINESTRA O... A ESCAL...\nVIA "RETORNO MÁGICO" AL PIC DEL MARTELL\nSESSIÓ DE FOTOS A LA POMA\nINSPIRED III i IV\nA LA PANXA DEL BOU ON NO NEVA NI PLOU!\nPRACTICUM DE PANASONIC\nON ESTAN EL LÍMITS?\nDANNY MACASKILL, ATLETA D'ÈLIT? PER EXEMPLE


Forcall es queda sense festes patronals | DiaDia\nInici Bous Forcall es queda sense festes patronals\nForcall es queda sense festes patronals\nComunicat conjunt de l'Ajuntament de Forcall i la comissió de festes\nAquest divendres Forcall començaria les seues festes amb la tradicional vesprada de xaranga amb aigua i sangria. Enguany, els menuts, joves i grans que habitualment esperen amb il·lusió la darrera setmana d’agost per viure les festes de Forcall, hauran d’esperar, com a mínim un any més.\nL’Ajuntament de Forcall i la comissió de festes han decidit no realitzar cap activitat per a les festes patronals. «Vam fer una reunió amb la comissió al juny i ja vam descartar activitats massificades com orquestres, bous, processons o dinars i sopars populars, però vam deixar la porta oberta a activitats culturals. Va ser a la segona reunió, a finals de juliol, que van sorgir més dubtes a causa dels rebrots de la Covid-19 i des de l’Ajuntament vam oferir a la comissió valorar si es veien en ganes de tirar endavant activitats limitades i controlar l’aforament que, creiem que es podrien fer», comenta Santi Pérez, alcalde de Forcall.\nDesprés de fer diverses reunions, la comissió de festes ha arribat a la conclusió que és millor no fer cap activitat. «Vist l’índex de contagis que hi ha i la situació actual de tot el país, difícilment veiem viable fer activitats per a les festes patronals, ja que la majoria de nous contagis són en actes de tipus socials. Esperem per a un futur poder tornar a organitzar festes i activitats per a tots els forcallans i forcallanes», exposen des de la comissió de festes.\nAmb aquesta decisió presa, l’Ajuntament i la comissió han elaborat un comunicat per avisar als veïns i per fer una crida a la responsabilitat per evitar reunions excessivament nombroses durant aquests pròxims dies que estarien desenvolupant-se les festes patronals en honor a Sant Víctor i la Mare de Déu de la Consolació.


#24M Garantim ajuntaments independentistes amb el vot a CiU, ERC i la CUP ! directe!cat\nPolítica Última actualització Divendres, 8 de maig de 2015 05:00 h\nPSC, PP, ICV-EUiA, Ciudadanos, Podemons I Barcelona en Comú(Ada Colau) garantia d’ajuntaments súbdits d’Espanya\nComença la campanya municipal més important de la democràcia a Catalunya, la prèvia de les eleccions plebiscitàries del proper 27 de setembre. Sense els principals Ajuntaments, Consells Comarcals i Diputacions en mans independentistes difícilment avançarà el procés i sobretot sense una Barcelona independentista el procés resta tocat. I avui sabem que ni Podemos de Pablo Iglesias, ni Guanyem de Ada Colau són garantia de dret a decidir, i més aviat són un greu crossa per tirar endavant un procés cap a la independència amb garanties.\n24M, Ada Colau, Alfred Bosch, xavier trias\nCUP: "Barcelona, a les teves mans"\nAmb el lema "Barcelona, a les teves mans" seguit del ja popularitzat #EntremAmbForça, la CUP Capgirem Barcelona ha donat el tret de sortida a la campanya electoral de les eleccions municipals a Barcelona. Des del Portal de l'Àngel, al centre de la ciutat, la candidatura ha posat el primer cartell a l'antiga seu de Telefònica, i que ara ocupa la seu del Mobile World Capital, epicentre simbòlic de la Barcelona construïda d'esquenes als veïns i veïnes a cop de grans esdeveniments, especulació, turisme massiu i treball precari. El lloc escollit té aquests dies especial significat, enmig de la vaga indefinida dels tècnics subcontractats per Movistar que des del 7 d'abril planten cara a l'explotació i a les precàries condicions de treball i seguretat que han de suportar.\nMaria José Lecha i les assistents a l'acte han rebut amb aplaudiments al grup de treballadors de Movistar han sortit amb una pancarta al seu darrere. L'acompanyaven Maria Rovira, Josep Garganté i Eulàlia Reguants, que ocupen els llocs 2, 3 i 4 a la llista, i els diputats al Parlament David Fernàndez i Isabel Vallet, que han iniciat l'encartellada als vidres del Mobile World Centre.\nEn la seva intervenció, Lecha ha expresat el suport de la CUP Capgirem Barcelona a lal lluita dels treballadors de Movistar, així com als professionals dels mitjans de comunicació que planten cara als blocs electorals. En aquest sentit, Lecha ha dit que "ens tornem a veure el 24 a la nit". Finalment, ha cridat a donar suport a la candidatura per tal d'entrar amb força a l'Ajuntament de Barcelona, i a fer-ho amb "la teva paraula, el teu compromís i la teva lluita".\nMas avisa que votar "forces emergents" només "servirà per criticar-ho tot" i alerta que "el que cal ara és construir"\nBarcelona (ACN).- El president de la Generalitat, Artur Mas, ha participar a l'inici de campanya de CiU a Barcelona, per donar suport al candidat a l'alcaldia, Xavier Trias. Just unes hores després que l'enquesta del CIS preveiés una victòria de Barcelona En Comú per davant de CiU pel 24-M, Mas ha alertat de "tot el que està en risc" si Trias no guanya. "Votar a Trias és construir un futur millor. Hi ha opcions emergents, però si se les vota servirà per criticar-ho tot. En aquest moment el país necessita construir, no criticar", ha cridat. El secretari general de CiU, Ramon Espadaler, també ha fet costat a l'alcaldable avisant que el 24-M Barcelona es juga "la governabilitat" i ha d'escollir entre "Trias i el desori".\nJunqueras i Bosch remarquen el caràcter "constituent" del 24-M. El candidat republicà reivindica el seu paper de "líder" en la construcció de consensos de ciutat\nBarcelona (ACN).- En el tret de sortida de la campanya, el president d'ERC, Oriol Junqueras, i el candidat republicà per Barcelona, Alfred Bosch, han apel·lat al caràcter "constituent" de la cita del 24-M per demanar un vot "majoritari" que doni embranzida al 27-S. "Ens hi juguem gran part del nostre futur, i quan t'ho jugues gairebé tot és millor jugar-s'ho amb els millors", ha assegurat Junqueras. Per la seva part, Bosch ha reiterat el seu compromís amb la defensa de Barcelona com a capital del nou estat i s'ha reivindicat com l'alcaldable capaç de liderar els consensos. A més, ha tret ferro a les darreres estimacions de vot -que els donen quatre regidors- ja que "l'enquesta del carrer" els és "favorable", ha dit.\nCollboni vol liderar la Barcelona capital d’una autonomia\nBarcelona (ACN).- El candidat del PSC a l'alcaldia de Barcelona, Jaume Collboni, ha reivindicat la seva candidatura com una opció garant de progrés i de transformació, cap a un "canvi solvent" després de quatre anys de Xavier Trias al capdavant del consistori. En el tret de sortida de la campanya electoral de cara el 24-M, Collboni ha presentat la seva llista com a fórmula per a un projecte "d'esperança i il·lusió". "No permetrem que la dreta continuï governant quatre anys perquè ensorri tot allò que hem construït durant tants anys i que està en risc", ha dit des de Nou Barris. El candidat socialista, que ha assegurat que surten "a guanyar", ha afegit que ni les municipals ni Barcelona són "aperitiu" del 27-S.\nEl “run, run mediàtic” l’arma d’Ada Colau per ser alcaldessa de Barcelona\nBarcelona (ACN).- La cap de llista de Barcelona En Comú, Ada Colau, ha començat la campanya disparant contra CiU i la política "privatitzadora, elitista i corrupta" del seu candidat a Barcelona, Xavier Trias. "Hem vingut a impedir que els gestors del 3% i dels diners a Andorra segueixin manant a la nostra ciutat. S'ha acabat!", ha exclamat davant les tres-centes persones que s'han aplegat a la Plaça del Mercat de la Barceloneta. Colau vol posar "odre" a la ciutat i eliminar les desigualtats que, segons ella, fomenta Trias. "No estem demanant tractes de favor, sinó exigint respecte per a tothom", ha destacat. A més, s'ha mostrat convençuda que, "per primera vegada en molt de temps" els veïns poden "guanyar" l'alcaldia.\nSánchez-Camacho i Alberto Fernández Diaz, dos cadàvers polítics\nBarcelona (ACN).- La presidenta del PPC, Alícia Sánchez-Camacho, ha fet una crida aquest dijous als seus votants que "no s'acovardeixin davant els frontismes contra el PP ni les enquestes". El PP de Catalunya ha llançat aquest missatge en l'inici de la campanya electoral de les municipals en l'acte que ha dut a terme a Barcelona a la Sala Capella de Gràcia. Ha apostat per treballar perquè ningú faci servir les eleccions com unes plebiscitàries ni pel procés independentistes perquè "són les eleccions dels municipis i no les de Mas, Junqueras ni els separatistes". El candidat del PP a Barcelona, Alberto Fernández, ha defensat una "Barcelona independent d'estelades i d'antisistemes com Ada Colau i Pablo Iglesias"\n#24M Granollers: CiU, ERC i la CUP inicien la campanya conjuntament 08.05.2015.\nEl spot electoral de C’s, “un anunci de compreses” 06.05.2015.\n11 de maig de 2015, 18.09 h\nSOM UN BON GRUP QUE VOTAREM, DONANT-T'HI VOT EL SUPORT A LA CANDIDATURA DE LA: CUP\n10 de maig de 2015, 10.02 h\n#20 Perdona BJ, però un disc ratllat no es gens important. ..."TOTS CONTRA EN BEJOTA ,OI? AMEN BÉ"\nHi ha gent que argumenta i d'altra que es limita a repetir les coses com si fosin una mantra. Que potser ets un antic Hare Krixna? O es que ets més curt que les mànigues d'un gec?\n8 de maig de 2015, 23.50 h\nNo me digas Hortensa-Aragoneses RajoySS el Tartaja al asilo, y la Kola Kao condesa\nde Godo. tu si que sabes Hortensia.\nPorque sois tan burros,claro sois spaniards.\n8 de maig de 2015, 21.02 h\n8 de maig de 2015, 16.07 h\n8 de maig de 2015, 15.32 h\n8 de maig de 2015, 15.11 h\nN.B. FINS QUAN TINDREM QUE AGUANTAR AQUESTA MURGA ? DESPRÉS DEL VERGONYÓS RESULTAT DEL 9N , TOT ESTÁ VENUT IPROU.\n8 de maig de 2015, 13.44 h\nVEO VUESTRA IMPIEDAD Y VUESTRA IGNORANCIA, POR ESO OS VOY A ILUSTRAR CON LOS SAGRADOS TEXTOS DE ALLAH, PARA QUE VAYÁIS ABRIENDO LOS OJOS, PORQUE EL CALIFATO ESTÁ CERCA, CONVERTÍOS A LA FE DEL ÚNICO Y TODOPODEROSO :\nSe hace el máximo hincapié en este Libro sobre la Unidad de Dios, que no es divisible ni multiplicable. Sólo existe una relación reconocida por el Santo Corán entre Dios y todas las demás formas de existencia, que es la relación del Creador con su criatura. Nadie compar... Llegir més\n8 de maig de 2015, 12.59 h\nLluitarem tb contra els intolerants a casa nostra. Reivindico les llistes locals que lluiten per la independència i els partits indepes que tant han fet per la causa com el PSAN, Solidaritat o RCat.\nEn Siset de Can Llesques\n8 de maig de 2015, 12.40 h\n#15 perdò, on diu "Solitari" ha de dir "SoliDari".


Festa de la bicicleta 2018: Juga amb les andròmines\nAquesta col·lecció d´andromines la dediquem a la bicicleta, aquest invent meravellós que tants papers ha tingut al llarg de la seva història i que és una font de recursos i d´enginys inesgotable.\nPràcticament juguem amb totes les peces de la bicicleta: la roda, el manillar, el fre, la cadena, el plat, el quadre o amb la bicicleta sencera que ens serveix per a fer de suport a d´altres jocs. Aquesta col·lecció vol fer i ser un homenatge a la bicicleta.\nOrganitzador: Activitat a càrrec de Cargot bicicletes\nData d'Inici: Diumenge 15/04/2018\nData final: Diumenge 15/04/2018\n"Planta't al Botànic!", la festa del Jardí Botànic de Barcelona\nJornada de portes obertes amb activitats gratuïtes diverses per a tota la família. Aquesta edició de primavera estarà centrada en la sexualitat de les plantes i comptarà amb un munt d'activitats, taller i propostes.\nOrganitzador: Jardí Botànic de Barcelona\nLloc: Jardí botànic de Barcelona (Carrer Doctor Font i Quer, s/n, 08038, Barcelona)


El PSM assenyala Sant Joan de Déu com un nou incompliment del PP\nEls nacionalistes recorden que Cirer s'havia compromès a fer un parc\nJoan Carles Palos | 09 agost 2005\nEl grup municipal del PSM denuncià ahir un nou incompliment electoral del PP a Palma. En concret, el desmantellament de la central elèctrica de Sant Joan de Déu i la seva inclusió a l'espai forestal del Carnatge. Per aquest motiu, els nacionalistes a Cort insten el PP a complir els seu compromisos amb la ciutadania.\nEl portaveu del PSM, Pere Muñoz, recordà que el programa que Cirer dugué el 2003 al Coll d'en Rebassa deia entre altres propostes que «a la fi aconseguirem el desmantellament de la central elèctrica de Sant Joan de Déu i la seva reconversió en zona forestal, que s'unirà a la del Carnatge». El regidor nacionalista indicà que «és vergonyós veure com s'engana els ciutadans del Coll de'n Rebassa i de Palma en general».\nTanmateix, des que les instal·lacions de Gesa es donaren de baixa definitivament, l'octubre del 2002, la seva reconversió en un espai verd ha estat una reivindicació ciutadana i un compromís polític.\nNo serà un parc\nAra com ara, la companyia Gesa Endesa no té intenció de cedir a la ciutat uns terrenys que són de la seva propietat. En aquesta parcel·la de 13.300 metres quadrats, s'hi ubicaran en el futur les oficines que ara es troben a Joan Maragall i els tallers que la mateixa empresa gesitona al polígon de Llevant. «Catalina Cirer ja ha promès molt més del que farà. A Sant Joan de Déu passarà el mateix que al carrer de Jacint Verdaguer. On hi havia d'haver un parc hi haurà una urbanització», va destacar Pere Muñoz.\nSegons el PSM, el desmatellament de Sant Joan de Déu «ha estat sempre una prioritat per a aquella zona de Palma, tradicionalment molt degradada i que ha hagut de patir les molèsties derivades de la contaminació produïda pel seu funcionament des de l'any 1968». Per tant, i davant l'escassetat de zones verdes i de lleure que sofreix la nostra ciutat, «poder disposar dels més de 13.000 m2 que ocupa la central com a espai verd, incorporat al Carnatge, seria una bona inversió tant per a la zona del Coll i Can Pastilla com per a tota la ciutat». Així, els nacionalistes posen de manifest un altre incompliment electoral del PP.


La gent gran amb cors més 'febles' tenen major risc d'alzhèimer. | afabaix\nLa gent gran amb cors més 'febles' tenen major risc d'alzhèimer.\nEl flux sanguini que arriba a les regions cerebrals en què es desenvolupa l'alzhèimer és menor en les persones que el seu cor bombeja menys.\nEl cervell suposa al voltant d'un 2% del total del pes corporal. No obstant això -i atès que el seu funcionament resulta absolutament vital per al conjunt de l'organisme- rep fins a un 12% de la sang que bomba el cor. Tal és així que qualsevol mínim descens en aquest flux sanguini podria tenir conseqüències molt negatives per a la salut del cervell, contribuint a l'aparició i progressió de malalties cerebrals associades a l'edat. Seria el cas -si més no en teoria- de l'Alzheimer i d'altres tipus de demència. Però, això és realment així? Doncs sembla que sí. I és que com mostra un estudi dirigit per investigadors del Centre Mèdic de la Universitat Vanderbilt a Nashville (EUA), la gent gran que té un cor què bombeja menys sang experimenten una reducció del flux sanguini en els seus lòbuls temporals -les regions cerebrals en les que s'inicia la malaltia d'Alzheimer.\nCom explica Angela Jefferson, directora d'aquesta investigació publicada a la revista «Neurology», «a dia d'avui hem acumulat un gran coneixement sobre com prevenir i abordar clínicament moltes de les formes de la malaltia coronària. No obstant això, encara no sabem com prevenir o tractar l'Alzheimer. El nostre treball és especialment important ja que pot ajudar-nos a aprofitar el nostre coneixement sobre el maneig de la salut cardíaca per abordar i tractar els factors de risc per a la pèrdua de memòria en la gent gran abans que es desenvolupin els símptomes cognitius ».\nFlux sanguini 'envellit'\nPer dur a terme l'estudi, els autors van comptar amb la participació de 314 persones grans amb una edat mitjana de 73 anys i sense malalties cardiovasculars o demència, 122 de les quals -o el que és el mateix, el 39% del total- havien estat diagnosticades de deteriorament cognitiu lleu. I, exactament, què és aquest 'deteriorament cognitiu lleu'? Doncs és un estat precursor de la malaltia d'Alzheimer en què els afectats, tot i que encara poden viure d'una forma totalment independent, ja presenten una menor capacitat cognitiva -cas, per exemple, d'una disminució de la memòria, del raonament o de la capacitat d'atenció.\nEls autors van recórrer a l'ecocardiografia ia les proves d'imatge per ressonància magnètica per mesurar, respectivament, l'índex cardíac -o 'despesa cardíaca', paràmetre que mesura el volum de sang bombat pel cor i ajustat per la grandària corporal- i el flux sanguini cerebral. I d'acord amb els resultats, el flux sanguini cerebral associat a un índex cardíac baix era, en el cas específic dels lòbuls temporals, més propi d'una persona entre 15 i 20 anys més gran.\nCom indica Angela Jefferson, «els nostres resultats mostren que quan el cor no bombeja sang de forma tan efectiva, llavors el flux sanguini podria ser menor en els lòbuls temporals esquerre i dret, és a dir, les àrees del cervell en què es processen els records . Però el que és realment sorprenent és que la reducció que hem observat és comparable a la del flux sanguini cerebral en una persona amb una edat de 15 a 20 anys més gran ».\nEn definitiva, sembla que la gent gran que tenen el cor tenen una menor capacitat de bombejar experimenten un descens en la quantitat de sang que arriba als seus lòbuls temporals. Un resultat que, si bé no explica -ni demostra- que la reducció en el flux sanguini cerebral sigui el causant de l'aparició o progressió de l'Alzheimer, planteja moltes preguntes. És el cas, com apunten els autors, «de quan els mecanismes d'autoregulació del flux sanguini cerebral són menys efectius segons la població envelleix, o del major paper que pot jugar la salut vascular a l'hora d'exacerbar la malaltia d'Alzheimer o els símptomes clínics de la demència ».\nCom conclou Angela Jefferson, «les evidències mostren de forma cada cop més clara l'existència d'una forta connexió entre la salut cardíaca i la salut cerebral. Estem molt satisfets d'haver plantat la llavor inicial per aquesta ciència que està començant a identificar i investigar els mecanismes subjacents a aquesta connexió. Uns mecanismes que, un cop confirmats, podrien tenir la clau per al disseny d'estratègies de prevenció i de tractaments efectius per a l'Alzheimer i altres demències ».\nA. OTERO @abc_salud\nFont: www.abc.es // Traducció al català: X. R.


Hospitals en Wilhelmsaue - Directori - Llistat - Guia - Hospital - Altres ciutats a brandenburg - Brandenburgo - Alemanya - Hospitalsworldguide\nPàgina d'inici › Per país › Alemanya › Brandenburgo › Altres ciutats a brandenburg › Hospitals en wilhelmsaue\nHospitals en wilhelmsaue Altres ciutats a brandenburg > Brandenburgo > Alemanya\nEn una ciutat amb 0 habitants, molta gent necessita atenció mèdica cada dia. Si voleu trucar i sol·licitar la vostra cita, però no coneixeu el número de telèfon de l'hospital que us correspon, consulteu-lo aquí en aquesta llista de Hospitals en Wilhelmsaue.\nPoseu-vos en contacte amb nosaltres si treballa en un dels Hospitals en Wilhelmsaue que figuren en aquesta guia i es nota una informació errònia. Especialment en un moment d'urgència, és molt important que la gent pugui trobar ràpidament i accedir a la informació correcta de contacte dels hospitals.\nAquí trobareu tots els Hospitals en Wilhelmsaue perquè pugueu contactar o presentar-vos i rebre l'atenció mèdica que necessiteu. Aquest directori conté tots els hospitals Alemanya. La salut és una de les coses més importants de la vida i si necessitem consultar alguna cosa amb un metge, millor fer-ho tan aviat com sigui possible.\nHospitals en Wilhelmsaue per categoria\nHospitals públics a Wilhelmsaue (Alemanya). Introduïu i trobeu el que necessiteu trobar. Dins de l'enllaç de cada hospital, veureu tota la informació de contacte, com ara el correu electrònic, el telèfon i l'adreça ubicats en un mapa. També veureu comentaris d'altres usuaris sobre cada centre\nUn bon hospital, que sobresurt en oferir sempre la millor atenció al pacient, guanya la seva confiança, la de la seva família, els coneguts i, a poc a poc, el seu prestigi davant els ciutadans. Si necessiteu trobar hospitals privats fiables Wilhelmsaue (Alemanya), cerqueu-los aquí\nLlistat de hospitals pròxims a Wilhelmsaue\nKlinik Helle Mitte Berlin- (Situat a 52.03 km)\nKrankenhaus Markisch Oderland- (Situat a 31.17 km)\nGesellschaft für Leben und Gesundheit- (Situat a 40.92 km)\nDrk Kliniken Berlin- (Situat a 56.40 km)\nEvangelisches Krankenhaus Woltersdorf- (Situat a 46.09 km)\nSana Kliniken Berlin-Brandenburg GmbH- (Situat a 59.77 km)\nSana Klinikum Lichtenberg Klinik für Kinder und Jugendmedizin Lindenhof- (Situat a 59.77 km)\nAugenklinik Berlin Marzahn- (Situat a 55.09 km)\nCharité Campus Buch- (Situat a 56.68 km)\nEvangelische Krankenhaus Königin Elisabeth Herzberge- (Situat a 58.47 km)


Un gresol d'experiències\nDos-cents quilòmetres de mar amb les muntanyes de fons creen un marc ideal per a gaudir de tota l'acció, la diversió i la relaxació\nPlatges i cales inoblidables, cims prelitorals de majestuosa bellesa i un sol infalible fan de la Costa Blanca un paradís a temps complet\nTot viatge provoca un moment màgic. A la Costa Blanca, l'instant en que el viatger sent una espècie de revelació pot produir-se en molts moments i llocs. Tal vegada després d'una ruta senderista a la vesprada, quan la «llum tèbia i humil» que va descriure Gabriel Miró s'apodera dels cims de la Serra d'Aitana. Potser tinga lloc quan sentim l'alegria dels jocs d'infància en una de les 170 platges i cales que broden de blau el litoral mediterrani. També pot desencadenar-se solcant les aigües en una embarcació recreativa, en sentir com el vent de llevant o de garbí infla les veles, descarregar la nostra rítmica energia per a avançar en un caiac o quan completem el recorregut d'un dels 21 camps de golf de la província, banyats de sol més de 300 dies a l'any.\nEn altres ocasions, la màgia es deslliga de forma inesperada amb els simples actes quotidians. Per exemple, assaborint un arròs o altra joia gastronòmica en una terrassa de la Illa de Tabarca o després de banyar-se en la seua reserva marina. De vegades, la sensació que el temps s'ha detingut ens arriba quan el plaer tànnic irromp al nostre paladar amb la degustació d'un vi intens, producte que ha donat una merescuda fama a Alacant des dels temps dels romans.\nO quan recorrem qualsevol dels bells nuclis històrics, coronats per pètries fortaleses, que esquitxen de memòria i patrimoni els diversos municipis de la província. Enllà on el llegat àrab contempla, des del temps i la distància, un desenvolupament històric que ha deixat els seus centelleigs en l'arquitectura i el paisatge urbà.\nElx, amb el seu Palmerar i el seu Misteri, ambdós patrimoni de la humanitat. Alcoi i Novelda, modernistes. Alacant, saludant al mar des de l'Esplanada. Benidorm, desafiant l'horitzó amb la seua mítica silueta urbana. Oriola, envoltada per l'eco de Miguel Hernández i la majestuositat del seu art sacre. I així fins a completar un catàleg inesgotable d'experiències urbanes, contrapunt del descans a l'arena o dels plaers de la muntanya.\nEl descobriment de l'inesperat està sempre a la volta del camí en Costa Blanca. N'hi ha prou amb deixar-se dur, gaudir en bona companyia i recordar per a sempre. Benvingut a la teua destinació.\nCerca d'acord als seus gustos i interessos\n> Veure la resta de la costa blanca


La realitat virtual arriba als quiròfans de la Vall d'Hebron - Alex Edo Photography Visites virtuals i vídeo 360 a Barcelona\nLa realitat virtual arriba als quiròfans de la Vall d’Hebron\nL’equip de traumatòlegs de la Unitat de Maluc de l’Hospital Vall d’Hebron, els doctors Alejandro Hernández, Diego Collado i Víctor Barro, han optat per la realitat virtual quan es tracta de formar els seus col·legues en nous procediments quirúrgics per a les operacions de maluc . Tal com ho expliquen en l’article publicat a La Vanguardia, aquesta nova eina formativa multiplica les possibilitats i canvia el panorama per als hospitals amb pocs recursos. Les imatges immersives són una eina molt útil per al traumatòleg que vol entrenar en una tècnica d’aquest tipus.\nPer gaudir d’aquesta experiència de vídeo 360, només necessita un telèfon compatible i ulleres de realitat virtual tipus cardboard.\nL’equip format per Carles Balsells de Merops360.com i Alex Edo d’Alex Edo Photography ha estat responsable de l’enregistrament de la intervenció de maluc utilitzant el vídeo 360º com una eina per a produir aquesta experiència de realitat virtual.\nPel que fa a la tècnica d’enregistrament, calia estar molt a prop de la intervenció per captar l’experiència, i encara que amb el sistema de 6 càmeres no és recomanable acostar-se a menys d’un metre i mig, ja que dificulta el cosit dels vídeos, preferim assegurar un màxim detall de l’operació i transmetre una experiència d’immersió al 100%. Un punt de vista més alt no hauria donat la sensació de participar en l’operació que va ser el propòsit d’aquesta experiència de formació.\nPer a nosaltres ha estat una experiència extremadament interessant i esperem poder seguir produint materials educatius que aportin valor a la nostra societat i en aquest cas facilitin la formació de nous professionals de la medicina.\nEnllaç pàgina oficial Hospital Vall d’Hebron\nEnllaços a la notícia en els mitjans\nComparte si te parece interesante!\nConsells per fotografiar habitatges


ESCOLA VIVER CASTELL DE SANT FOIX: de novembre 2015\nLES POINSETIES JA ESTAN A PUNT\nA l'escola ja estem treballant amb les poinseties per tal de que pugueu gaudir-ne aquestes festes.\nEn tenim a la vostra disposició de senzilles i de dobles.\nCom altres anys tindrem parada a Martorelles, Santa Maria de Martorelles i l'habitual dels dimarts a Mollet.\nSumar sense portar-ne amb el soroban\nSempre es comença per l’esquerra:\nExemple 1: 13 + 21\nPosem el 13\nSumem 2 a les desenes\nSumem 1 a les unitats\nExemple 2: 12 + 23\nPosem el 12\nSumem 3 a les unitats\nCom que no queden 3 boletes de 1 poso la boleta del 5 i trec 2 boletes de 1 ja que 3 = 5 - 2\nI de cara l'any vinent, aprendrem a sumar portant-ne!!\nAVUI HEM APLICAT EXTRACTE D'ORTIGA\nPer adobar les plantes les hem regat amb ortiga.\nAl final hem calculat la quantitat d'extracte d'ortiga i aigua que hem gastat.\nSabem que per cada litre d'ortiga omplim una regadora de 10 litres amb aigua.\nHem gastat 41 litres d'extracte d'ortiga i després de fer els càlculs sabem que hem gastat 410 litres de preparat.\nAlumnat PFI auxiliar d'activitats agropecuàries\nFENT UN CUB AMB CANYETES\nEl Jonathan i l’Àlex construeixen un cub amb canyetes i netejadors de pipes.\nEn Dani també ho ha fet, i ha quedat molt satisfet com podeu veure.\nLA MASCOTA DE PTT\nJa fa uns dies, quan encara no havia entrat el fred que patim ara, vam trobar aquesta serpeta rere unes fustes al viver.\nEra curta i prima com un llapis. Vaig consultar en Xavi, un amic herpetòleg (així es diuen els que estudien les rèptils i els amfibis) i em va dir que era un exemplar de menys d'un any de serp verda (Malpolon monspessulanus): la serp més gran de les nostres terres. Qui ho havia de dir que aquest animal tant petit potser farà dos metres i mig quan creixi!\nAlgú va dir que seria la nostra mascota. Hi ho és perquè, encara que la varem deixar en llibertat, la fem servir al perfil de ptt a google.\nRECEPTA DE CUINA AMB INGREDIENTS DE L'ESCOLA\nDes del grup d'hort us proposem la següent recepta: Hamburguesa de salmó amb cuscús de col-i-flor i romanesco. Dos dels ingredients necessaris els podeu comprar a l'escola, la col-i-flor i la rúcula.\nQue us vagi de gust!!\nTemps d'elaboració: 40'.\nProducte principal: salmó, cuscús, coliflor i romanesco.\nTemporada: tot l'any (més òptim tardor-hivern)\n10 ml d’oli de sèsam\nPer començar, fem el cuscús de romanesco i coliflor. En un bol, ratllem amb un ratllador el romanesco i la coliflor amb sal, una mica d’oli i pebre. Ho tapem amb paper film.\nFem el mateix amb la coliflor: la ratllem, hi posem sal i pebre, una mica d’oli. La tapem amb paper film.\nCoem al microones, els 2 bols, el del romanesco i el de la coliflor. 1 minut a temperatura màxima.\nPosem a reduir la soja en un cassó. Hi afegim també la mel i la resta d’oli de sèsam. Que ens quedi un xarop. 2 minuts.\nPer fer l’hamburguesa, en cru, piquem el salmó, sense espina ni pell, en un robot de picar. Hi afegim la meitat de l’oli de sèsam, el gingebre, sal i pebre, i una mica de pa ratllat per a compactar. Muntem les hamburgueses amb un motllo, cada una de 130 grams. Les reservem.\nMarquem l’hamburguesa en una paella. Amb el foc fort, perquè es faci per fora i quedi rosat l’interior.\nEmplatem l’hamburguesa i hi posem per sobre uns brots de rúcula. Ho salsegem amb la reducció de soja i ho acompanyem amb el cuscús de romanesco i coliflor.\nVa presentar aquest plat a TV3 Panda Gay, professora de cuina de l'Escola Universitària d'Hoteleria i Turisme de Sant Pol de Mar (Maresme).\nEl grup d' hort\nLA CONFUSIÓ D'EN PAU\nEn Pau va quedar meravellat de com transportaven els alumnes els testos, i que no els queia cap. Quina habilitat! pensava mentre es gratava la barba. I va fer aquestes fotos.\nVa quedar molt decebut quan li van dir que no eren testos sinó un tub corrugat!\nANADA A VEURE ELS GEGANTS DE MASJOAN\nEl passat 20 de novembre el grup de PTT vam anar a visitar l'arboretum de Masjoan a Espinelves.\nUn any més ens hem meravellat d'aquest conjunt d'arbres immensos, entre els que hi ha el segon més alt de Catalunya.\nL'arboretum el va crear originalment Marià Masferrer Rierola (1856-1923) naturalista i botànic estudiós de la fauna i flora de les Guilleries.\nUn cop acabada la passejada vam poder veure la col·lecció d'aus dissecades que també ha a la finca. Ara potser no ho considerem massa correcte, però fa cent anys les col·leccions d'animals dissecats o els herbaris (col·leccions de plantes assecades) eren una eina molt útil per a l'estudi de la natura. Amb el mitjans tècnics actuals no cal que cacem animals ni tallem plantes per poder-los estudiar.\nL’ALUMNAT DE PRIMER COMENCEM A VIATJAR PEL MÓN\nDurant el mes de setembre i octubre hem treballat coses de l’escola.\nConeixem la història de l’escola, hem vist fotos antigues, sabem quins professors són els que porten més temps aquí, per què es diu Castell de Sant Foix, quants anys té….\nConeixem els voltants i Santa Maria de Martorelles.\nSabem arribar a l’escola amb transport públic.\nAra ens ve de gust voltar pel món!!!\nCadascú ha triat on li agradaria anar. Han sortit llocs molt interessants:\nRepública Dominicana (Rafa Ch), Grècia (Isa D), Austràlia (Lluís G, Rafa M)), Portugal (Adrià H), Dubai (Yeray R, Joel D) Suècia (Sanogo), Miami (Yoel S, Carlos P), Seattle (Mamadou S) París (Sebastián T), Madrid (Adrián A), Londres (Cris A, Víctor C), Aràbia Saudí (Malik), Bèlgica (Hamza), Nova York (Nínive R), Kènia (Judith A), Estambul (Sofyan), Paraguai (Judith O), Roma (Cristian G), França (Luis C), Xina (Ishan A)\nFins i tot n’hi ha que els agradaria anar a la Lluna!!! (Felipe C)\nJORNADA D'ART FLORAL A CORMA\nAhir tres nois de l'escola van participar al taller d'art floral que va organitzar Corma.\nAquestes són les seves valoracions:\nAhir vaig estar a Corma a Vilassar de Mar. Vaig fer un taller d´art floral, decorant plantes. També vàrem veure el viver que tenen. Vàrem menjar allà.\nEm va agradar moltíssim. M’agradaria tornar a anar-hi. Va ser molt guay.\nAhir vaig anar a Corma. És un lloc on es compra material o planta i per decorar el jardí.\nVàrem fer un taller on podíem decorar amb els materials que ens deien. Hi havia un home i una dona que ens explicaven que havíem de fer.\nM’ha agradat molt fer el taller perquè després ens van donar una bossa i ens podíem emportar el nostre treball a casa.\nM. Jose P.\nEl dimecres 18 vam anar a Corma, a Vilassar, un lloc on t’ensenyen a fer art floral una vegada o dues a l’any.\nVam fer una manualitat amb una Ponsètia, un test sense forat, unes varetes, una esponja rigida i una mica de silicona. El resultat final va ser bastant gratificant ja que la manualitat va acabar sent bastant bonic i em va agradar molt fer-lo.\nFEM NÚMEROS AMB EL SOROBAN\nEn un escrit anterior us vaig explicar com construir un soroban, l'àbac japonès(mireu-ho aquí). Ara us explicaré com es posen les boles per fer números. Les boles estan posades en columnes de 5.\nLa de la dreta és per a les unitats, la següent per a les desenes, la següent per a les centenes, etc.\nHi ha una fusta central que separa en totes les columnes una de les boles de les altres quatre boles. Cada una de les boles del grup de quatre valen 1. La bola separada val 5\nPer fer números només compten les boles que toquen la fusta central. Les que estan tocant les fustes exteriors no compten.\nAmb els exemples de les fotos veureu que és molt fàcil.\nCap bola toca a la fusta central\nUna bola de la columna de les unitats\ntoca a la fusta central\nTres boles de la columna de\nles unitats toca a la fusta central\nLa bola superior de la columna de les\nunitats (que val 5) toca a la fusta central\nToquen a la fusta separadora una bola\nde les desenes i 2 de les unitats.\nHi ha tocant a la fusta central: 2 boles de miler,\ncap bola de centenes, 1 de desenes, i la bola que val 5 de les unitats.\nPau R .


La Policia Nacional deté a dos homes després d'esclarir cinc robatoris amb força - Diari Serpis\nLa Policia Nacional deté a dos homes després d’esclarir cinc robatoris amb força\n• A un d’ells se’ls imputa quatre robatoris en establiments i a l’altre a més a l’interior d’un domicili\n• Un dels sospitosos portava el rostre cobert però els agents l’han localitzat gràcies al fet que mostrava una característica significativa\nAgents de la Policia Nacional han detingut a Gandia a dos homes, de 33 i 38 anys com a presumptes autors de diversos delictes de robatori amb força després d’esclarir cinc fets. A un se li imputen quatre robatoris en establiments i a l’altre arrestat a més, un robatori en interior de domicili.\nLes investigacions es van iniciar a mitjan juny, quan els agents van tindre coneixement que un establiment comercial situat en la localitat valenciana de Gandia hauria patit dos robatoris amb el mateix modus operandi. Pel que sembla, els sospitosos haurien fracturat la porta del comerç per a accedir al seu interior i apoderar-se de diversa maquinària.\nA més en el transcurs de les investigacions policials es van produir altres dos robatoris amb força en la mateixa localitat, que van fer sospitar als investigadors que podrien ser els mateixos autors. En aquesta ocasió, dos homes haurien acudit a un local amb un vehicle i mentre un saltava a l’interior del recinte apoderant-se de diversos efectes, l’altre home els rebia en l’exterior.\nGràcies a l’enregistrament de les càmeres de seguretat de la zona, els agents van detectar que un dels sospitosos seria el mateix, que encara que portava el rostre cobert, mostrava una característica significativa que els va conduir a la seua posterior identificació.\nEls agents a mitjan setembre també van conéixer un altre fet, en aquesta ocasió un robatori amb força en interior de domicili, que podria estar relacionat amb els anteriors. Pel que sembla, els sospitosos podrien haver fracturat la finestra per a accedir a l’habitatge i apoderar-se de diners, entre altres efectes.\nPel que sembla, un home s’hauria posat en contacte telefònic amb l’amo de la propietat per a comunicar-li que coneixia el lloc on es trobaven els objectes sostrets demanant-li cent euros a canvi de la informació, accedint est a l’intercanvi. Una vegada obtinguts els detalls del robatori van pactar que acudiria al domicili del perjudicat un home al qual li pagaria els diners.\nPosteriorment els agents van esbrinar la identitat de la persona que hauria rebut els diners, que va resultar desconéixer els detalls del robatori, però va permetre saber als investigadors que la persona que havia realitzat la trucada telefònica era l’autor de la sostracció.\nGràcies a les perquisicions policials, els agents han esclarit els cinc robatoris i han detingut a dues persones, com a presumptes autors de delictes de robatoris amb força. Els arrestats, amb antecedents policials, han passat a disposició judicial.\nLa Policia Nacional deté a dos homes\nArticle anteriorL’alumnat escolaritzat de 2 i 3 anys tindrà plaça gratuïta a les escoles infantils\nArticle següentEs crearan 6.000 places estructurals en Sanitat i 435 milions per a inversions\nTradicional sopar de Purificació de les Creus de Maig\nLes Falleres Majors de Gandia s’acomiaden davant els representats de les comissions falleres\nGandia rep una menció especial de l’assemblea general de l’AECC de València\nTavernes organitza la 24a edició de la Volta Cicloturística a la Valldigna el 21 de maig


Actuació al camí d’Arbeca amb la construcció de dos ressalts reductors de velocitat – Comarques de Ponent\nActuació al camí d’Arbeca amb la construcció de dos ressalts reductors de velocitat\nL’Ajuntament de Mollerussa té previst dur a terme els pròxims dies una actuació al camí d’Arbeca amb l’objectiu d’eliminar barreres arquitectòniques.\nL’actuació també busca contribuir la reducció de velocitat dels conductors que utilitzen aquesta via. Consisteix en la construcció de dos passos de vianants elevats que se situaran un a la cruïlla amb el carrer de Sant Antoni i un segon a la cruïlla amb el carrer de Llorenç Vilaró.\nL’actuació ha estat adjudicada en la darrera Junta de Govern de l’any a l’empresa Romà Infraestructures i Serveis SAU per un import total de 6.996 euros, un pressupost en el qual també s’inclou un tercer pas elevat de vianants al carrer del Migdia amb el qual també es vol eliminar barreres arquitectòniques en aquest carrer.\nAquesta setmana també s’està duent a terme la reparació del pas de vianants elevat de l’avinguda del Canal a la cruïlla amb la carretera de Miralcamp i s’han executat obres per a soterrar les línies d’alta tensió del Grup San Isidori a l’espera que la Generalitat resolgui l’adjudicació de l’enderroc dels dos blocs que resten per enderrocar.


plaestanydigital.cat | Banyoles Televisió - Porqueres obre una nova convocatòria per als horts urbans de Mata\nPorqueres obre una nova convocatòria per als horts urbans de Mata\nUn cop complert el termini de dos anys estipulat en la tercera convocatòria, l'Ajuntament de Porqueres ja ha obert novament la convocatòria per l'adjudicació dels horts públics. Són un total de vuit parcel·les situades en uns terrenys de titularitat municipal situats a l'antiga pedrera de Mata, al carrer Església.\nEl consistori va engegar aquesta iniciativa l'abril del 2014 pensant especialment en aquelles persones majors de 60 anys o en situació d'atur residents al municipi de Porqueres. Cada parcel·la té un preu simbòlic de 20 euros anuals, i una extensió d'entre 80 i 100 metres quadrats i disposa d'una entrada d'aigua de reg gràcies a la seva proximitat amb el riu Ter. La nova convocatòria servirà per adjudicar aquests vuit horts urbans per un nou període dos anys a comptar des del proper 1 d'octubre d'aquest 2020.\nAquells que estiguin interessats en gestionar algun d'aquests terrenys hortícoles podran presentar la sol·licitud a la seu electrònica, o al registre d'entrada de l'ajuntament fins el 16 de juliol. Si ho fan de manera presencial l'horari serà de 8h a 15 h. L'objectiu d'aquesta convocatòria és atorgar els 8 horts públics, prioritzant a les persones amb edat igual o superior als 60 anys o estiguin en situació d'atur o subsidi. En el cas que no s'hagin exhaurit els horts dins la convocatòria, s'adjudicaran per ordre de registre d'entrada.\nTotes aquelles persones que actualment siguin titulars d'un hort d'hort i no presentin la sol·licitud, us hauran de deixar-lo lliure i en condicions el 30 de setembre.


Pere Muñoz | 11 octubre 2007\nSi tenen l'oportunitat de visitar el poliesportiu municipal de Son Moix podran comprovar com va afectar el cap de fibló de la setmana passada a una instal·lació que ja té trenta-un anys i que, ara, roman tancada sine die. El Palau d'Esports de Son Moix és l'equipament esportiu més utilitzat de Balears, però compta amb unes condicions molt magres. La coberta és perillosa, obsoleta i d'uns materials molt contaminants. La piscina ha envellit, els sistemes de clorificació són poc convenients avui en dia. Els vestidors "tot i la recent reforma"ja no són els d'una instal·lació moderna. Les diferents dependències s'han de renovar. En definitiva, per seguretat i per qualitat del servei Son Moix no pot passar amb una rentada de cara. Son Moix ha de menester una rehabilitació integral. Havia de menester una rehabilitació integral ja abans del desastre natural de l'altre dia i, ara, aquesta rehabilitació ja esdevé urgent. En el moment del cap de fibló més o manco dues mil persones eren dins el Palau d'Esports. Podria haver tengut lloc una desgràcia perquè va caure part de la coberta, desenes de vidres, parets, etc.\nLamentablement, en aquest país només es pensa en fer obra nova, però no en renovar les instal·lacions existents. Camps de futbol de gespa artificial per tot arreu, el velòdrom Palma Arena (que ha passat d'un cost inicial de 47 milions a un final de 90 milions d'euros), etcètera, i, mentrestant, cau un dels principals equipaments, Son Moix. A això se li diu manca de planificació, poc rigor o, simplement, irresponsabilitat. Ara per ara, el regidor d'esports de l'Ajuntament de Palma té un gran problema: rehabilitar Son Moix i recol·locar totes les activitats que s'hi duien a terme. Esperem que els que ara ho han de fer posin mans a l'obra i aprofitin els doblers ministerials per fer una rehabilitació integral de Son Moix.


La reducció - Diari de Girona\njudit pujadó 24.09.2016 | 00:00\ntants anys parlant del patriarcat i som allà mateix. Quan era joveneta, potser perquè per la tele única que teníem començaven a emetre Kung-fu, ja corria la brama que les noies havíem d'estudiar arts marcials per defensar-nos, si arribava el cas, d'un atac masculí. Es feien cursos especialitzats. Algunes demanaven la castració dels mascles agressius.\nPerò en el temps de la sèrie, com ara, tots anàvem en colla i a les colles hi ha nois i noies. I els nois i les noies tenen ganes de relacionar-se, això és així, afortunadament, des que hi ha món. Si ens ho miràvem des del patriarcat no crec que hi entenguéssim gaire res. Ara, si ens ho miràvem des de la biologia, la medicina o la psiquiatria potser ho hauríem entès una mica més. Ni tots els nois eren iguals, ni totes les noies ens assemblàvem.\nCada cop que es fa pública una agressió sexual, hi ha algun col·lectiu de dones que tendeix a fer el paquet. Els homes són agressius i violents, seria la consigna genèrica. Algunes segmenten i ho deixen en els homes corpulents. Igual d'injust, és clar. No m'estranya que els homes n'estiguin tips. I moltes dones, també. Com estem també tips d'agressions sexuals. Ho he de dir encara que sigui obvi abans no em caiguin a sobre totes les ires concentrades. Com deia Marguerite Yourcenar parlant de feminisme: «Hi ha un element de reivindicació contra l'home, una tendència d'adreçar-se contra l'home, en tant que dones, que no em sembla pas natural, que no em sembla necessària i que tendeix a construir guetos.(...) No m'agraden les etiquetes, ni allò que redueix els altres». I és que la generalització, la reducció, la separació no ajuden a entendre el problema. Més que res, confonen.


Declaració sobre la llengua | Lluís Solà\nRamon Llull segons Lluís Solà\nJaume Rodri. Jesús busca Jesús\nIsraelians, palestins, kurds, quítxues\nLluís Solà Reduccions\nAlbert Comas el 31 maig 2012 a les 10:09 ha dit:\nFa temps que uns pocs mestres de Barcelona intentem dir que una llengua no són lletres i sons. Si no ensenyem els referents, continguts, cultura, història, etc que s’hi aparallen, no hi transmissió ni afectiva ni efectiva. I això és el que ens està passant ja fa temps en una gran quantitat de casos. Però quan ho parles als mestres i inspectors que et podrien semblar més favorables, se’ls veu una certa por paralitzadora a la cara.\nPotser ens falta un espai comunicacional propi.\nPotser era més important començar per aqui, més que no pas per l’escola, en el temps que som.\nGràcies. Sort en tenim de declaracions com la vostra.\nÀngels Folch i Borràs el 31 maig 2012 a les 17:58 ha dit:\nFa temps que intento transmetre als meus alumnes i als companys de l’escola que la llengua és molt més que un sistema de comunicació, que és tota una manera d’entendre i d’expressar el món. Els intento fer estimar la nostra llengua i tenir-ne cura com d’un tresor únic al món. Els explico la persecució que ha patit i que pateix. Els exhorto a defensar-la i preservar-la. Confio que els nostres esforços donin els seus fruits, però, si no declarem aviat la independència, no ens en sortirem, la nostra llengua serà cada vegada més marginal i més residual. Tots els que ho teniu clar val la pena que treballau per fer-la possible, i una bona manera de fer-ho és a través de l’Assemblea Nacional Catalana (ANC). Tots l’hem d’ajudar a créixer. Entre tots hem de fer que el nostre poble sigui visible al món i empènyer els polítics a saltar la paret sabent que hi tenen un poble disposats a seguir-los.\nAquesta trampa del bilingüisme ens ha fet molt de mal i ens calen textos com el d’en Lluís Solà per fer caure la bena dels ulls de molts catalans. Gràcies per aquesta magnífica declaració.\nweb de l’ANC: assemblea.cat\nRetroenllaç: Una declaración sobre la llingua | Xuan Bello\nLaia el 31 maig 2012 a les 21:19 ha dit:\nMoltes gràcies per tota la feina que feu.Necessitem que la nostra llengua tingui tot el suport possible.\nRetroenllaç: La llengua es rep | UCRONIES\nRetroenllaç: As crebas » «La llengua, el poder i la justícia», declaración sobre a lingua catalá da revista de poesía Reduccions


El compromís de la CatDem - Joaquim Colominas\nDirector de la CatDemCom és ben sabut, tenint en compte l’espectacle mediàtic que es va muntar, el 28 d’agost passat la Fundació CatDem va ser objecte d’un escorcoll policial d’una vintena d’agents de la Guàrdia Civil que va durar més de vuit hores. Van regirar-ho tot, van revisar carpeta per carpeta, es van endur tots els ordinadors portàtils i els discs durs dels fixos, tots els documents que van voler -alguns d’alt valor estratègic-, així com les targetes de les càmeres de vídeo i altres eines de treball que no tenien res a veure amb el motiu formal de l’escorcoll, una òbvia intenció política que no se li escapa a ningú.\nMés enllà de ser una operació policial, és evident que l’escorcoll forma part d’una clara voluntat d’acabar amb el procés que Catalunya ha viscut els darrers anys. Segueix el mateix patró que les dues darreres conteses electorals, en les quals bona part dels aparells de l’estat espanyol van actuar per desprestigiar Convergència i van acusar falsament els seus dirigents amb la intenció de debilitar la pota més important del procés i, de retruc, desprestigiar el procés independentista. Aquesta vegada, l’escorcoll es va realitzar casualment el mateix dia del primer acte de campanya de les eleccions del 27-S, en el qual participaven per primera vegada els principals candidats de les quatre llistes de la candidatura de Junts pel Sí.\nLa Fundació Catalanista i Demòcrata (CatDem) és un think tank, un pont entre el món de la reflexió i el món de l’acció política, vinculada a Convergència Democràtica de Catalunya i que té com a missió incentivar el debat de les idees polítiques, així com nodrir de propostes el partit sobre els principals temes de l’agenda política del nostre país. Concretament, des que en sóc director, hem volgut endreçar la feina en quatre grans àmbits de treball que pretenen donar resposta a les tres crisis que marquen l’acció pública des de fa uns anys: l’àmbit de la regeneració democràtica (amb la voluntat de superar la crisi de confiança entre ciutadans i polítics); el de la transició estatal, que es proposa omplir de continguts el camí cap a l’estat propi (que vol donar resposta a la crisi Catalunya-Espanya, esgotada la via autonòmica); i la de repensar l’estat del benestar per posar-lo al dia (per donar resposta al creixent i perillós augment de les desigualtats, que amenacen la cohesió social). El quart àmbit és, naturalment, el de la internacionalització, fonamental en un món cada vegada més globalitzat i interconnectat.\nVolem destacar amb especial èmfasi el ferm compromís de la Fundació en la lluita contra la desafecció política, contra les males pràctiques i per fer propostes que fomentin una democràcia de més qualitat. En aquest sentit, els darrers mesos hem treballat conjuntament amb col·laboradors externs experts en la matèria, que han volgut participar en un intens treball de cuina i posteriors seminaris oberts al públic que es difondran en una propera publicació.\nAixí mateix, el darrer curs hem volgut potenciar la Fundació com un espai de debat i de participació política obert al conjunt de la ciutadania, en el qual han participat ponents de totes les ideologies del catalanisme polític, més enllà de les àmplies fronteres de Convergència. Hem celebrat 52 actes oberts al públic; hi han participat més d’un centenar de ponents entre intel·lectuals, acadèmics i dirigents polítics de la màxima transversalitat ideològica; i hi han assistit milers de conciutadans, de manera que la Fundació CatDem ha esdevingut un dels principals espais de debat i confrontació d’idees polítiques de la capital del nostre país. Democràcia és participació, és debat, és confrontació d’idees.\nDes de la Fundació CatDem hem treballat intensament per defensar i difondre els valors de la democràcia; per fomentar el progrés econòmic i social; i hem enfortit la catalanitat al nostre país. Tot plegat per ampliar la base social de l’independentisme perquè, després d’haver-ho provat tot amb l’Estat, estem convençuts que l’estat propi és l’única alternativa que ens queda per preservar la nostra supervivència nacional.\nUn estat nou és una gran oportunitat per repensar el funcionament de la nostra democràcia, i per posar-la al dia. És una oportunitat de fer les coses millor. Per apostar per un model de democràcia representativa i també participativa, adaptada a les demandes de la societat actual. Més enllà del model de democràcia mínima, procedimental ( a l’espanyola ), apostem per una democràcia ambiciosa i exigent.\nMalgrat la sotragada soferta la setmana passada, la Fundació torna a posar-se en marxa, i continuarà amb més forces la seva activitat, com ho ha estat fent, a favor dels valors democràtics i del màxim repte del catalanisme polític, que avui passa per assolir una clara victòria democràtica a les urnes el proper 27-S.


1 de maig – CGTCatalunya\nEtiqueta: 1 de maig\n1 de Maig a les 18 h al Parc de les 3 Xemeneies, <M> L-2 i 3 Paral·lel\nTots sabem que la vida es fa cada cop més fotuda. Pandèmia i guerres han estat bones excuses per explotar encara més la classe treballadora. Els preus dels aliments, la llum, el gas no paren d’augmentar i els salaris es queden en no res. Les feines són precàries, temporals i mal pagades. Necessitem uns salaris que pugin igual que l’IPC real, no l’estimat ni el que s’inventin.\n28/04/2022 - 13:01:56\nDurant el proper cap de setmana tindrem actes arreu del territori català per celebrar el dia de la classe treballadora, dins el marc del Primer de Magi del 2022.\nEl sindicat sempre és la resposta!!\n26/04/2022 - 12:29:57\n30 Abril Míting Confederal CGT Catalunya\n18:30h – Presentació de l’exposició “Llibertat Ròdenas, anarco sindicalista i feminista” a càrrec de Rosalía Molina.\n19h – Míting Confederal.\n• ÒSCAR MURCIANO: LA CGT CAT EN DADES\n• MARTA MINGUELLA: LA VAGA DE DOCENTS\n• JAVI CGT RIDERS: TRABAJO EN PLATAFORMAS DIGITALES\n• CARME ARCARAZO: SINDICAT DE LLOGATERES DE CAT\n• JOUI RAMOS: JOVENTUD I NOVES FORMES D’EXPLOTACIÓ\n• MARIBEL RAMÍREZ: SANITAT, HEROÏNES EN PRECARI\n• ELVIRA GALEANO: LA LLUITA DE LES INTERINES\n• SEBAS ZAMORA: AL SECTOR METALURGIC STOP EROS, REINDUSTRIALITZACIÓ!\n25/04/2022 - 14:53:25\nNi ens faran creure, ni ens faran callar\nEl que s’havia promès com la solució als problemes de la classe treballadora no ha suposat res més que una nova decepció i enorme fracàs: la nova reforma suposa la definitiva legitimació i consagració, per part de l’autodenominat govern més progressista de la història, dels aspectes més lesius que ja es van avançar a les reformes laboralsdel 2010 (govern Zapatero) i del 2012 (govern Rajoy).\n25/04/2022 - 13:31:33\nNovament un 1er de maig. Arreu del planeta, milions de treballadores i treballadors tornarem a sortir al carrer per recordar als capitalistes que existim, que sabem organitzar-nos i que, quan ho fem, tenim una força imparable. Com cada any, la Confederació General del Treball (CGT) de Catalunya hi tornarem a ser. Sortirem al carrer a moltes poblacions de Catalunya. Ho farem aquest 1er de maig però, especialment, ho seguirem fent cada dia. Als carrers, als barris, a les empreses. Seguirem organitzant-nos, seguirem plantant cara a aquells que ens volen submises i submisos i que l’únic que els importa de les nostres vides és que els seguim produint beneficis.\nAl llarg de tot l’any 2021 i els primers mesos del 2022 hem vist com el capitalisme promou un encariment general dels preus com a forma de fer-nos cada vegada més pobres. Mentre els salaris estan en caiguda lliure, les grans empreses segueixen forrant-se i les grans fortunes són, cada dia, encara més vergonyosament grans. Des de la CGT de Catalunya tenim molt clar que hem de plantar cara de forma contundent a aquesta nova injustícia del capitalisme avalada més o menys descaradament per les administracions. Ho farem amb totes les eines que tenim. Batallant la revalorització dels nostres salaris empresa per empresa, sector per sector. Plantant cara també als carrers contra les múltiples formes de precarietat, la cara més crua de l’explotació capitalista que es ceba especialment amb els i les joves, les dones i migrants. Amb un puny seguirem construint la resistència mentre amb l’altre seguirem plantejant alternatives a l’empobriment dels i les treballadores. Com a primera passa, reclamem una renda bàsica universal com a mesura d’urgència per frenar l’increment de la pobresa, cada vegada més freqüent al nostre país.\nFem també una crida a seguir lluitant per derogar les reformes laborals. Cadascuna amb les seves particularitats i totes elles amb mentides van consolidant retrocessos en els drets laborals de la gran majoria dels i les treballadores i una carta cada vegada més blanca per als capitalistes. La socialdemocràcia i el sindicalisme de concertació continuen fent el possible per recolzar un sistema decadent. Només la lluita, la solidaritat i la força ens porten victories.\n13/04/2022 - 10:42:57\nConvocatòries de la CGT a Catalunya pel 1r de Maig\nNo creiem en promeses, sinó en lluites\nOn és la cacarejada derogació de la Reforma Laboral del govern més d’esquerres de la història mundial? On és la protecció de la sanitat pública i les internalitzacions amb que s’omplen la boca diversos governs de la Generalitat? No esperem cap avenç que no sigui obtingut per la nostra ferma pressió com a classe treballadora.\n28/04/2021 - 14:13:05\nNo creiem en promeses, sino en lluites\nComunicat del Secretariat Permanent de la CGT de Catalunya en motiu del 1r de maig\nÉs 1r de maig, dia que no l’hem de recordar com un festiu, sinó com un dia de lluita. Commemorem la revolta iniciada per la classe treballadora dels EUA el 1r de maig de 1886, que reivindicava la jornada laboral de 8h, per la qual 5 treballadors anarquistes van ser executats a conseqüencia d’un muntatge policial i d’un procés judicial infame.\nMés de 100 anys més tard, la lluita no ha canviat gaire. La jornada màxima de 8h cada cop es respecta menys: hores extres no remunerades, teletreball sense horaris, subcontractes i persones obligades a cotitzar en règim d’autònoms, jornades de repartiment inacabables… Totes aquestes són sols algunes expressions de l’explotació salvatge que la classe treballadora estem vivint a mans del capitalisme. A tot això li hem de sumar la doble o triple jornada que han d’assumir la gran majoria de dones treballadores; un treball no remunerat indispensable per al sosteniment del capitalisme.\nAcumulem casos de semiesclavitud com els de les treballadores de la recollida de la fruita a Lleida, Monserveis al Berguedà o els riders ultraexplotats per empreses criminals com Glovo, Deliveroo i altres que presenten el patiment 2.0 com a innovació positiva. Per a ells.\nEn el context actual de crisis total (sanitària, econòmica, social, ecologica…) el sistema ha demostrat un cop més els interessos de quina classe beneficia, mentre es prepara per noves ofensives contra els i les treballadores. Durant els propers mesos veurem com molts dels Expedient de Regulació Temporal d‘Ocupació (ERTO), que han estat en gran mesura subvencionats per l’estat durant un any, es van convertint en Expedients de Regulació de l‘Ocupació (ERO). A més, els acomiadaments i tancaments patronals es beneficiaran del règim jurídic que les últimes reformes laborals han anat creant. Un règim que afavoreix totalment als empresaris i que ens deixa als i les treballadores amb una única defensa: la lluita sindical, perquè sabem que dels nostres governants no s’ha d’esperar res.\nFinalment, les hienes del capitalisme ja fa temps que van darrere del botí que representen les pensions. Busquen poder mercantilitzar els diners que asseguren una vida mínimament digna a les persones més grans. Si deixem que això passi ens condemnem a un present i futur molt negres.\nQuina és la resposta que hem de donar? La de sempre, la única que funciona: organització i lluita.\nOrganització per ser més fortes, per combatre unides, colze a colze contra qui ens explota i oprimeix.\nLluita per evitar la mercantilització de les pensions, l’habitatge, la salut, l’educació i també per assolir unes condicions de treball que permetin viure dignament i no serveixin per enriquir a quin ens explota.\nAquest primer de maig sortim al carrer per aturar-los, a tots, com ho farem l’endemà des de les organitzacions de la classe obrera, colpejant cada cop amb més força i sent cada cop més punys alçats. Aquest món possible que anhelem només ho serà per nosaltres mateixes.\n20/04/2021 - 20:51:36\nVisca la classe treballadora\nDècades de capitalisme neoliberal han deixat a la classe treballadora en una situació límit. La tasa de temporalitat de l’estat espanyol és la més elevada de la UE (26%), el 2019 una de cada tres persones assalariades va tenir, almenys, 3 contractes temporals. 5,5 milions de persones estan treballant a temps parcial menys hores de les que voldrien. L’atur en persones de menys de 25 anys és del 40%, el més alt de la UE. I, com no, aquest escenari es ceba en les dones, que representen el 74% dels contractes a temps parcial.\nLes darreres reformes laborals han permés la destrucció de drets i condicions laborals, pèrdues de convenis col·lectius, acomiadaments i precarització general de la població.\nMentrestant, el preu del lloguer ha crescut exponencialment els darrers anys a Catalunya i molt més a les principals ciutats, fent que el número de persones que treballen en situació de pobresa no pari de créixer, com també creixen els beneficis empresarials i financers.\nL’estafa de la Crisi financera segueix produint estralls 12 anys després, després de modificar Art 135 Constitucion per prioritzar el deute a la banca, ara assumint formalment com a deute públic els 35.000 milions d’euros del parc immobiliari de la SAREB, abonat per l’estat a bancs i caixes.\nL’estat envia els seus cossos repressius (Policia, guàrdia civil mossos d’esquadra, ertzaintza, guàrdia urbana) a fer fora milers de famílies amb violència per garantir el dret dels grans tenidors a especular amb les nostres vides.\nAquest darrer any la pandèmia sanitària ha evidenciat el càncer que suposen les la falta de sobirania farmacèutica i les externalitzacions i privatitzacions de serveis pel conjunt de la població. Bona part dels anomenats ‘fons europeus de recuperació’ seran en forma de deute que caldrà començar a retornar des del 2023 posant altre cop els serveis públics en el punt de mira de la distopia neoliberal en que ens estem endinsant.\nCom no pot ser d’una altra forma l’olla social fa senyals d’estar a punt d’esclatar. Les protestes per la repressió contra Pablo Hasel canalitzen l’empipament general existent contra la represió, sigui a artistes, sindicalistes o lluitadors socials. Els sindicats combatius segueixen creixent i generant més conflicte a empreses i sectors productius, no només frenant a la patronal sino fent-la retrocedir més sovint. La lluita feminista consolida organització i mobilització contra el patriarcat de forma potent. El moviment per la vivenda segueix marcant exemple de resistència i victòries per tots i totes. L’antifeixisme i solidaritat antirepressiva agrupa organitzacions i col·lectius de forma diversa i plural.\nDes de la Taula Sindical de Catalunya exigim governi qui governi per aquest primer de maig de 2021:\n· Derogació total i completa de les Reformes Laborals del PSOE y PP. La clau de la precarietat.\n· No al pacte de Toledo ni a noves retallades en matèria de pensions. No a fons privats, si a pensions públiques i mínima 1080€ als 65 anys\n· Renda bàsica universal d’emergència social per garantir que hi accedeix tothom qui ho necessiti, Increment del SMI a 1300€.\n· Reducció de la jornada laboral a 30 hores,repartiment de tots els treballs\n· Ús social de la totalitat dels immobles de la SAREB. Fem nostres les reclamacions del moviment de vivenda en aquest àmbit.Prohibició desnonaments sense alternativa.\n. Sanitat, dependència i educació públics 100%, prou finançar concertada, prioritzar l’atenció primària\n. Planificació publica i participativa urgent per la transició ecològica i energètica que impedeixi l’extinció\n. Derogació de la llei d’estrangeria i tancament delsCIE’s\n19/04/2021 - 08:11:46


‘Don Carlo’ s’estrena amb èxit a la Faràndula - El diari digital de Sabadell - iSabadell\n‘Don Carlo’ s’estrena amb èxit a la Faràndula\nL’Associació d’Amics de l’Òpera de Sabadell (AAOS) ha estrenat aquest dimecres un dels reptes de la temporada, Don Carlo, de Giuseppe Verdi.\nUna de les obres mestres de Verdi ha arribat a l’escenari de la Faràndula. Don Carlo, es va estrenar en versió italiana a la Scala de Milà el 10 de gener de 1884 i arriba a Sabadell amb un muntatge de la mà de l’Associació d’Amics de l’Òpera, l’Orquestra Simfònica del Vallès dirigida per Daniel Gil de Tejada i el Cor dels Amics d’Òpera de Sabadell.\nEntre el repartiment s’hi troben algunes de les veus més conegudes de l’entitat operística sabadellenca com les del baríton Carles Daza en el paper de Rodrigo, la soprano Maite Alberola com a Elisabetta di Valois, la mezzosoprano Laura Vila com a La Principessa d’Eboli, el tenor Albert Casals com a Don Carlo i amb Felipe Bou interpretant Filippo II, Re di Spagna.\nDon Carlo es representarà al Teatre La Faràndula de Sabadell el proper divendres 23 de febrer a les 20 hores i diumenge 25 de febrer a les 18 hores.\nFoto portada: un moment de la representació aquest dimecres a la Faràndula. Autor: David B.


Informació del temps 10/22/2020\nSubvencions concedides per la Diputació Provincial d'Alacant a l'Ajuntament de Xixona.\nAdministració atorgant: DIPUTACION PROVINCIAL D'ALACANT\nEntitat beneficiària: AJUNTAMENT DE XIXONA\nNom de la convocatòria: Convocatòria de subvencions a Ajuntaments i entitats locals menors de la província d'Alacant, per a la realització d'actuacions compreses dins de l'àmbit d'actuació de l'Àrea de Desenvolupament Econòmic i Sectors Productius de la Diputació provincial d'Alacant, anualitat 2020.\nLínia 1.- Fires i altres esdeveniments comercials: “Publicitat i promoció de la XI Fira Comercial de Nadal 2019” Import total concedit: 7.000,00 euros.\nLínia 3.- Promoció econòmica: “Despeses d'organització de les jornades tècniques de venda dirigides a les Pimes i comerciants de Xixona, del curs online “Inicia el teu ecommerce” i de la campanya de dinamització del comerç local mitjançant vídeo promocional de diferents sectors” Import total concedit: 5.000,00 euros.\nLínia 5.- Horts urbans municipals – Despesa corrent: “Actuacions formatives: “Elaboració de fermentos vegetals” i “Producció de microorganismes beneficiosos per a agricultura i hort” i instal·lació de tanca perimetral en els horts urbans de Xixona” Import total concedit: 2.694,92 euros.\nLínia 6.- Horts urbans municipals – Inversió: “Senyalística vertical per a identificació de l'hort i adquisició de 2 mini-hivernacles” Import total concedit: 2.307,59 euros.\nL'Ajuntament de Xixona decreta dos dies de dol oficial per la mort de José Enrique Garrigós Ibáñez


El Rítmica Quart va aconseguir dissabte passat classificar-se per a la gran final del Circuit Iberdrola per equips de gimnàstica rítmica després de celebrar-se la segona volta a Torrevieja.\nNomés una desena d'equips van aconseguir el bitllet per a la cita final, que es disputarà a Alacant el pròxim 25 de novembre.\nClaudia Moreno, Laura León, Gemma Ballesteros i Inés Sanchis van integrar l'equip que va aconseguir la sèptima plaça i la corresponent classificació per a la gran cita a Alacant.\nUn total de 315 esportistes vinguts de tots els racons de la Comunitat Valenciana així com de la resta de territori espanyol es van donar cita en la sexta edició del Trofeu Vila de Quart de Poblet, celebrat el passat cap de setmana en el poliesportiu municipal.\nL'excel·lent nivell de tots els participants va ser el millor premi per a esta competició, que va tornar a resultar un èxit d'organització per part del Rítmica Quart.\nEl Rítmica Quart afrontarà este cap de setmana la fase provincial del Nacional de conjunts\nEl Rítmica Quart afronta este cap de setmana una important cita en la localitat d'Ontinyent, ja que disputa la fase provincial del Campionat d'Espanya conjunts absolut.\nEls equips infantil i júnior es donaran cita en esta competició en què participaran els millors combinats de tota la província de València.\nRiba-roja, Almara Burjassot, Alboraya, Llíria, Tramuntana, Roquette Benifaió, Manises, Almussafes, Ontinyent, Pintor Sorolla, Torrepaterna, entre altres, seran els rivals del Rítmica Quart.\nEl Rítmica Quart té este mes de novembre una cita molt important en el seu calendari, ja que dos dels seus equips participaran en el Torneig Nacional que es disputarà en el pavelló Buesa Arena de Vitòria.\nEls conjunts de base i absoluta del club de Quart de Poblet prendran part en la cita internacional de gimnàstica en què acudiran els millors gimnastes del continent.\nLa competició es disputarà els dies 18 i 19 de novembre a Vitòria.\nEl Rítmica Quart busca una plaça en les finals del Circuit Iberdrola\nEl Rítmica Quart buscarà el pròxim 21 d'octubre en la localitat alacantina de Torrevieja una de les places per a la fase final del Circuit Iberdrola de gimnàstica rítmica.\nLaura León, Gemma Ballesteros, Claudia Moreno i Inés Sanchis integren l'equip que presenta el Rítmica Quart per a esta competició, que es troba en la segona fase.\nLes gimnastes de nacional base del Rítmica Quart acudixen al Trofeu de Xàbia\nTots els equips del Rítmica Quart es classifiquen per al Campionat d'Espanya\nLes gimnastes de Quart de Poblet es preparen per a la Fase Provincial Nacional base i la Copa Base individual


València crea una comissió per a analitzar les causes del tancament de les platges\nEl regidor de l'Ajuntament de València, Sergi Campillo, ha participat este matí en la reunió convocada per la secretària autonòmica de Emergència Climàtica i Transició Ecològica, Paula Tuzón, per abordar l'estat de les platges i els recents episodis de tancament d'alguna d'elles. En esta reunió, a la qual han assistit responsables polítics i tècnics no solament de València sinó també d'altres municipis com Alboraia o El Puig, s'ha acordat la creació d'una comissió tècnica permanent que analitze les causes i trobe solucions.\nEn finalitzar la reunió, celebrada en la Ciutat Administrativa Nou d'Octubre, Campillo ha posat en valor la cooperació interadministrativa i ha agraït a la secretària autonòmica «la seua voluntat de convocar-nos a les diferents administracions amb competències en la matèria per a intentar coordinar-nos encara millor del que estàvem fent-ho fins ara, que ja ens estàvem coordinant». El regidor ha recordat que el sanejament és competència dels ajuntaments i el control ambiental és de la Conselleria de Medi Ambient.\n«El moment requeria una reunió a nivell polític i tècnic per a fer este seguiment de com va evolucionant la salut de les nostres platges i continuar posant la salut ambiental i de les persones per damunt de tot», ha assenyalat Sergi Campillo, qui, igual que Paula Tuzón, secretària autonòmica, ha descartat les depuradores com a causa i origen d'estos incidents. «Per descomptat hi ha algunes hipòtesis que semblen estar descartades. Els tècnics ens confirmen que no hi ha cap vessament extraordinari de les depuradores, que estan funcionant correctament. La hipòtesi més probable pot estar relacionada amb l'extensa xarxa de sèquies que tenim en la part nord de la ciutat de València i els municipis de l'Horta Nord».\nAixí i tot – ha afegit Campillo- «s'intensificarà una inspecció per si en els últims mesos n’hi haguera hagut algun problema amb l'emissari submarí de la Malva-rosa, però pràcticament també descartem esta possibilitat».\nTRANSPARÈNCIA I RESPONSABILITAT\nLa secretària autonòmica d'Emergència Climàtica, Paula Tuzón, ha insistit en la prioritat de la salut pública tant per al govern autonòmic com per als governs locals, i ha qualificat la reunió com «un exercici de transparència, de responsabilitat i de garantia», alhora que ha recordat que «les diferents administracions porten col·laborant des que es van donar els primers tancaments. Hui s'ha volgut focalitzar més eixa col·laboració i aprofitar la reunió per a crear una comissió tècnica permanent que escometa una inspecció exhaustiva que ens permeta conèixer les causes i solucionar el problema».


'Tots els camins de Déu', una pel·lícula per entendre un personatge "molt estigmatitzat": Judas Iscariot - Ràdio Estel\nInici » Actualitat » 'Tots els camins de Déu', una pel·lícula per entendre un personatge "molt estigmatitzat": Judas Iscariot\n'Tots els camins de Déu', una pel·lícula per entendre un personatge "molt estigmatitzat": Judas Iscariot\nEl 4 de març es va estrenar a Barcelona la pel·lícula Tots els camins de Déu, en la que s'explora la figura de Judas Iscariot en…\nEl 4 de març es va estrenar a Barcelona la pel·lícula Tots els camins de Déu, en la que s'explora la figura de Judas Iscariot en clau al·legòrica. A la Fórmula Estel d'aquest dilluns hem parlat amb la seva directora, la Gemma Ferraté.\n"Volíem fer una pel·lícula que parlés de la culpa i el perdó, i vam trobar que Judas és un dels màxims representants de la nostra història. Vam decidir donar-li una mica de veu, l'espai que no explica La Bíblia, des de que traeix Jesús fins que es suïcida".\nL’evangeli de Mateu (capítol 27, versicles 3-5) explica així l’últim acte de la vida de Judes Iscariot: “Després de trair el seu millor amic per trenta monedes de plata, Judes va voler tornar la recompensa i entregar-se en lloc de Jesús. Els clergues i els líders no ho van permetre. Llavors, va fugir i es va penjar”.\n"El film també parla de redempció, d'amistat i d'amor, perquè una cosa porta a l'altra", ha afegit la Gemma Ferraté, que debuta com a directora amb aquest film.\nLa sra. Ferraté ha volgut "entendre una mica" un personatge "molt estigmatitzat": "Està molt poc representat i se li ha donat molt poca veu en la història de l'art: sempre se l'ha vist en l'Últim Sopar, però mai sol", ha apuntat. Dins la invenció que la pel·lícula fa de la història de Judas Iscariot, no s'ha volgut fer "cap mena de transgressió" dels trets verídics. La directora de Tots els camins de Déu ha advertit que la pel·lícula gairebé no té diàlegs ni acció, i demana paciència per entrar-hi.\nEscolta l'entrevista sencera a Gemma Ferraté (minut 29)


HOME ANOMENAT OVE, UN. BACKMAN,FREDRIK. 9788415961000 Librería Nollegiu\n«És que potser he d'anar tot el dia somrient com un babau?»\nOve no és el típic veí que t#agrada trobar-te pel barri. És\nun rondinaire, un pesat que insisteix fins a l#exageració\na mantenir l#ordre i la disciplina. Gairebé té seixanta\nanys i és un solitari ressentit a qui el destí ha arrabassat\nTanmateix, a la vida d#Ove hi ha una cosa que està a\npunt de canviar. Un seguit de circumstàncies fortuïtes li\ntornen de mica en mica la fe en el gènere humà. I alhora\nles persones que l#envolten comencen a comprendre que el\nbarri no seria el mateix sense el torracollons de l#Ove.\nSeria un lloc més fred, menys solidari i, encara que sembli\nmentida, molt menys divertit... perquè, al final, tothom\n«L#Ove m#ha captivat... Aquest llibre és un esclat\nd#emocions. Aconsegueix fer-te enfadar, arrencar-te un somriure\ni, al cap d#un moment, fer-te plorar. Una novel·la\nper a tothom.»\n«Una història colpidora que arrenca tantes llàgrimes com\n«És una història directa, fàcil de llegir i descaradament\ndivertida. I amb un toc de sensibilitat que t#inunda els\nulls de llàgrimes.»